Pulları banklara əmanət etmək olarmı? Ekspert faktlarla cavab verir\n17 Aprel 2015 12:17\nManatın devalvasiyasından sonra əhalini iki sual narahat edir. Pul ehtiyatlarını hansı valyutada saxlamaq sərfəlidir və banklarda əmanət saxlamaq təhlükəsizdirmi?\nAzNews.az xəbər verir ki, hüquqşünas Əkrəm Həsənov əhalinin bank əmanətlərinin nə dərəcədə siğortalı olması məsələsini şərh edərkən bu suallara aydınlıq gətirib. O, əhalinin əksəriyyətinin dollara etibar etdiyini deyir:\n"Neftin qiymətinin ucuzlaşması üstəgəl Mərkəzi Bankın valyuta ehtiyatlarının azalması devalvasiyanın davam etməsi riskini xeyli artırır. Mərkəzi Bank da heç bir tədbir görmür. Hətta ölkədən valyuta axınının qarşısını almaq üçün qanunla ona verilmiş səlahiyyətlərdən belə istifadə etmir. Buna görə də əhali ehtiyatlarını manata deyil, dollara etibar edir. Düzdür, istisnalar da var: bəziləri hələ də düşünür ki, manat hələ bahalaşacaq. Mərkəzi Bank da son günlər sanki bu növ insanların ümidini qırmayaraq manatın məzənnəsi ilə oynayır: cüzi olaraq gah artırır, gah azaldır. Bu psixoloji fənd nəticəsində heç olmasa bir qisim vətəndaşlarımız hələ də ehtiyatlarını manatda saxlayır. Bununla belə bankların manatla kredit verməkdən imtina etməsi bu məsələdə həlledici amildir. Banklar da manata və Mərkəzi Banka etibar etmirsə, digərləri niyə etibar etməlidir?!"\nƏkrəm Həsənov banklarda əmanət saxlamağın təhlükəsizliyi məsələsinə də rəy bildirib. O, banka pulunu etibar edən şəxsin zamanın və məkanın onun "başında çatlaya biləcəyi" ehtimalını gözünün önünə almalı və zəif bənd ola biləcəyi ilə hesablaşmalı olduğunu düşünür. O verilən vədlərə inanmamağa çağırır:\n"İstənilən (zaman və məkanın fərqi yoxdur) bank sistemi piramidadır (burada sələmçiliklə yanaşı qumar elementləri də mövcuddur). Yəni əvvəl-axır dağılır və onun zəif bəndləri zərərə məruz qalır. Sizə müxtəlif vədlər və gözəl sözlər deyə bilərlər. Amma dövlətin və bank sisteminin vəsaiti tükənibsə, bunların heç birinin əhəmiyyəti yoxdur. 2 il öncə Avropa Birliyinin üzvü olan Kiprdə əmanətçilərin başına gələni xatırlayın: dövlət faktiki olaraq əmanətlərin bir qismini (azı 20%-ni!) vergi adı ilə müsadirə etdi. Bu hələ ən yaxşı misaldır. SSRİ dövründəki qoyulmuş əmanətlərin taleyi hamımıza bəllidir.\nQeyd edilənləri (o cümlədən zaman və məkan baxımdan) nəzərə alaraq, ikinci sualı başqa cür ifadə etmək düzgün olardı: Azərbaycan banklarının yaratdığı piramida tezliklə dağıla bilərmi? Əslində, bu suala heç kəs dəqiq cavab verə bilməz. Çünki subyektiv və obyektiv, daxili və xarici meyarların sayı çoxdur. Onların hamısını ölçüb-biçmək çətindir. Bəzi məlumatlar isə yalnız dar çərçivəyə daxil olan şəxslərə məlumdur. Buna görə də mən burada yalnız üç, lakin çox mühüm, həlledici və üzdə olan amilə toxunmaq istəyirəm:\n1) bankların maliyyə mənbələri;\n2) Mərkəzi Bankın əmanətləri qorumaq istiqamətindəki fəaliyyəti;\n3) əmanətlərin sığortalanması.\n1. Əmanətlərdən savayı bankların iki əsas maliyyə mənbəyi var: 1) xaricdən cəlb edilən kreditlər; 2) Mərkəzi Bankdan alınan kreditlər. Devalvasiyadan sonra banklar üçün xaricdən vəsait cəlb etmək xeyli çətinləşib. Mərkəzi Bank isə yalnız dar çərçivəyə daxil olan banklara qeyri-şəffaf şərtlərlə bank sisteminin tələbatını qarşılamayan həcmdə kredit verir. Təsəvvür edirsiniz: Mərkəzi Bank banklara 3,5%-lə (rəsmi uçot dərəcəsi ilə) pulunu etibar etmir, amma imkan yaradır ki, banklar əhalidən 12%-lə əmanət cəlb etsin?! Özünə rəva bilmədiyini başqasına rəva bilməyin adı nədir – bəllidir! Nəticədə banklar əmanətlərdən asılı vəziyyətdədirlər (sığortalanan əmanətlər üçün yuxarı faiz dərəcəsinin birdən-birə 9%-dən 12%-dək artırılması bunu təsdiq edir: məqsəd nəyin bahasına olursa olsun əhalini şirnikləndirərək əmanətlərin çıxarılmasının qarşısını almaqdır). Yəni əmanətlərin çıxarılması prosesi davam edərsə, bankların vəsaiti qısa müddətdə tükənə bilər.\n2. Mərkəzi Bank haqqında Qanunun 46.1-ci maddəsinə əsasən Mərkəzi Bankın banklar üzərində həyata keçirdiyi nəzarət ilk növbədə əmanətçilərin maraqlarını qorumaq məqsədini daşıyır. Manatın devalvasiyasından sonra Mərkəzi Bank bank nəzarətini yumşaldıb, bəzi alətlərindən isə hətta imtina edib. Məsələn, açıq valyuta mövqeyi limitini ləğv edərək (özü də gizli və qanunsuz şəkildə!) bankların valyuta risklərini başlı-başına buraxıb, verilmiş kreditlər üzrə ehtiyat normasını azaldaraq bankların kredit risklərini artırıb və s. Bir müddət öncə yüzlərlə əmanətçinin zərər çəkməsi ilə nəticələnmiş RoyalBankın ləğvi göstərdi ki, Mərkəzi Bank heç adi vaxtda da banklara normal nəzarət etmir, illərlə onların pozuntularına göz yumur. İndi təsəvvür edin ki, Mərkəzi Bankın bank nəzarəti üzrə hazırkı rəsmi yumşaq siyasəti əmanətçilər üçün nə qədər təhlükəli ola bilər.\n3. Hazırda Əmanətlərin Sığortalanması Fondu (ƏSF) fiziki şəxsin hər bankda 30 000 manat həddində olan və faiz dərəcəsi 12-ni ötməyən əmanətini sığortalayır. Bəziləri düşünür ki, əmanətlər dövlət tərəfindən sığortalanır. Bu əsla belə deyil. Mülki Məcəllənin 950.1-ci maddəsinə əsasən dövlət yalnız səhmlərinin 50%-dən çoxu ona mənsub olan banklardakı (Beynəlxalq Bank və Azər-Türk Bank) əmanətlərə görə məsuliyyət daşıyır. Digər banklardakı əmanətlərə görə yalnız ƏSF cavabdehdir.\nƏSF qeyri-müəyyən statusa malik olan adi hüquqi şəxsdir. Dövlətin orada nə payı var, nə də ona hər hansı maliyyə dəstəyi verir. ƏSF-nin fəaliyyəti bütövlükdə banklar tərəfindən maliyyələşdirilir. Bununla belə ƏSF Mərkəzi Bankın simasında dövlət tərəfindən idarə olunur, lakin onun öhdəliklərinə görə dövlət və Mərkəzi Bank məsuliyyət daşımır ("Əmanətlərin sığortalanması haqqında" Qanunun 3.4-cü maddəsində əsasən). Əslində, bu, dünya təcrübəsinə uyğun deyil. Belə ki, xaricdə belə fondlara dair əsasən iki yoldan biri seçilir: 1) banklarla yanaşı dövlət də fonda maliyyə dəstəyi verir və əmanətlərə görə məsuliyyəti ən azı qismən öz üzərinə götürür, buna görə də fondu idarə edir; 2) dövlət bu məsələyə qarışmır, fond (və ya fondlar) özəldir, bütövlükdə banklar tərəfindən maliyyələşdirilir və idarə olunur. Bizdə isə maliyyəşdirməni banklar, idarəetməni isə Mərkəzi Bank həyata keçirir. Bu zaman heç bilinmir də ki, ƏSF (oxu: Mərkəzi Bank!) bankların maliyyə vəsaitlərini harada və necə saxlayır. Başqa sözlə, bankların ƏSF-yə ödədiyi vəsait faktiki olaraq Mərkəzi Banka verilən "xərac"dır. Sığortalanan əmanətlər üçün yuxarı faiz dərəcəsinin birdən birə 9%-dən 12%-dək artırılması o cümlədən bunu da təsdiq edir. Belə ki, devalvasiyadan sonra nəyin bahasına olursa olsun əhalini şirnikləndirərək əmanətlərin çıxarılmasının qarşısını almaq üçün banklar əmanətlər üzrə faiz dərəcələrini 9%-dən yuxarı qaldırdı. Yəni geniş şəkildə sığortalanmayan (ƏSF-yə "xərac" ödənilməyən) əmanətlər cəlb etməyə başladılar. ƏSF də yuxarı həddi artırdı ki, banklar əmanətlər üzrə "xərac"ı ödəməyi davam etsinlər.\nBuna görə də burada iki mühüm risk var. Əvvəla, ƏSF sərəncamında olan maliyyə vəsaitini batıra bilər. Nəzarət və şəffaflıq olmayan yerdə hər şey ola bilər. Buna görə də ƏSF-nin idarə edilməsi banklara mənsub olmalıdır ki, onlar ödədikləri pula nəzarət edə bilsinlər. İkinci risk daha mühümdür: eyni zamanda bir neçə bankın müflis olduğu təqdirdə ƏSF-nin vəsaiti istənilən halda bütün əmanətçilərin tələblərini ödəməyə çatmaya bilər. Bu halda dövlətin üzərində heç bir məsuliyyət yoxdur. Başqa sözlə, əmanətlər batsa, dövlətin kompensasiya ödəmək vəzifəsi yoxdur. Buna görə də əhali bilməlidir ki, "Əmanətiniz sığortalanıb!" ifadəsinin arxasında qeyri-müəyyən statusa malik olan, qeyri-şəffaf qaydada idarə olunan və dövlətin ona heç bir aidiyyatı olmayan adi hüquqi şəxs dayanır".


Ulyanovskda Ümummilli lider Heydər Əliyevin abidəsi açılmışdır\nİyulun 11-də Ulyanovskda Azərbaycan xalqının ümummilli lideri Heydər Əliyevin abidəsi açılmışdır.\nUlyanovsk şəhərinin Zasviyajsk rayonundakı Jiqulyovsk və Fruktovaya küçələrinin kəsişməsində ümummilli liderin şərəfinə salınmış bağda ucaldılan, hündürlüyü beş metr olan abidənin müəllifi Moskvada Yuri Qaqarinin abidəsinin müəlliflərindən biri olan tanınmış heykəltəraş Sergey Bobrakovdur. Abidənin ucaldılması barədə qərarı Ulyanovsk şəhərinin meri Sergey Yermakov 2008-ci ilin fevralında imzalamışdır.\nElə həmin gün Ulyanovskdakı 78 nömrəli orta məktəbdə Azərbaycan tarixi və mədəniyyəti muzeyinin təntənəli açılışı olmuşdur, Burada Azərbaycan xalqının ümummilli lideri Heydər Əliyevin, ulu öndərin ailə üzvlərinin, habelə ölkəmizin görkəmli xadimlərinin həyat və fəaliyyətinə həsr olunmuş ayrıca stend yaradılmışdır.\nAbidənin və muzeyin açılışı Ulyanovsk sakinlərinin Azərbaycanın ümummilli liderinə dərin hörmətinin əlamətidir. Dahi lider dəfələrlə Ulyanovskda olmuşdur. 1983-cü ildə isə ulu öndər "Aleksandr Suvorov" teploxodunun qəzaya uğramasının nəticələrinin aradan qaldırılması üzrə Dövlət Komissiyasının sədri kimi buraya gəlmişdir. O vaxt Sovet ittifaqının ali rəhbərlərindən biri olmuş Heydər Əliyev faciə ilə bağlı çoxsaylı problemlərin həlli üçün qısa müddətdə tədbirlər görmüşdür.\nUlyanovsk vilayətinin qubernatoru Sergey Morozov demişdir ki, Heydər Əliyevin xatirəsinin Ulyanovskda da əbədiləşdirilməsi Rusiya və Azərbaycan xalqları arasında dostluq və əməkdaşlığın möhkəmlənməsində və inkişafında mühüm rol oynayacaqdır.\nRespublika.- 2008.- 12 iyul.- S. 2.


» “Həmişə Şelli postunda düşmənlərə ağır zərbələr endirmişik” KarabakhİNFO.com - karabakhInfo.com\n“Həmişə Şelli postunda düşmənlərə ağır zərbələr endirmişik”\n08.04.2014 | 14:10\nƏbilov Şamil Məmməd oğlu 1969-cu ildə Ağdamın Seyidli kəndində anadan olub. Uzun illər sovet ordusunda xidmət edib. 1990-cı ildə isə ölkəmizdə hərbi xidmətə başlamışdır. Ölkəmizdə ordu yarandığı andan ordunun ilk əsgərlərindən biri olub. Bölük komandiri, Tabor komandiri və bir sıra vəzifələri icra edib.\nŞamil Əhmədov “KarabakhİNFO.com” beynəlxalq elektron jurnalına müsahibəsini təqdim edirik:\n-İlk dəfə döyüşə haradan başlamısınız?\n-Bir neçə kənd var idi. Rəhmətlik Şirin Mirzəyev özünü müdafiə dəstəsi yaratdı və biz Xaçın gölü ətrafında yerləşdik. Burada Əlimədətli, Kürdlər, Bəşirlər, Qaralar, Əliağalar, Cinli və bir çox kəndlər var idi. İlk dəfə vətənin müdafiəsinə elə bu ərazilərdən başlamışıq. Qarabağın demək olar ki, bütün kəndlərində, bütün bölgələrində Şirin Mirzəyevin özünün müdafiə dəstəsi ilə birlikdə vətənin müdafiəsində durmuşuq. 1991-ci ildə Şirin Mirzəyev erməni ilə sərhəd olan ərazilərə kömək üçün dəstələr göndərirdi. Bunlardan ən ağır vəziyyətdə olan ərazilərdən biri də Xocavənd rayonunun Qaradağlı kəndi idi. Bizi əlli nəfər heyətlə həmin ərazini qorumağa göndərdilər. Bu ərazi hər tərəfdən erməni kəndləri ilə sərhəd idi. Mən ilk dəfə döyüşə bu ərazilərdən başlamışam. Bizim olduğumuz post isə Umutlu postu idi. Biz bu postda çox əziyyətlər çəkmişik. Elə olurdu ki, bizə günlərlə ərzaq gəlmirdi. Çox acınacaqlı bir vəziyyətdə idik. Qış ayı olduğundan gecələri şaxtalı və soyuq olurdu. Biz bu posta gəldikdən sonra özümüz üçün səngərlər qazmağa başladıq. Sonra isə növbə ilə bu postlarda dururduq. Mən isə, adətən, gecələr, axşam saat ondan səhər saat səkkizə kimi, postda dururdum. Mənimlə postda bizim kənddən olan Rabil adlı oğlanla yaxın dostum olan Mahin dururdu. Bir gecə postda idik. Postun yaxınlığında yanmış bir məktəb yerləşirdi. Məktəbin yanında da bir otaq var idi. Biz paltarımızı dəyişmək üçün bu otaqdan istifadə edirdik. Elə bir vaxt idi ki, biz güllələri öz pulumuzla alırdıq. Mənim də həmin otaqda öz pulum ilə aldığım 4 qutu gülləm var idi. Mühasirədə olduğumuz üçün onları burada ehtiyat saxlamışdım. Axşam hava qaralmışdı mən postu uşaqlara tapşırdım ki, gedib güllə gətirəm. Silahımı da götürüb otağa getdim. Mən qayıdıb gələndə gördüm ki, postun yanında fənər yanır. Cəld yerə uzanaraq sürünməyə başladım. Bir az yaxınlaşdım və gördüm ki, postun o biri tərəfində bir neçə nəfər var. Bunların söhbətindən başa düşdüm ki, ermənilərdir. Onlardan biri ayağını qoyub postu keçmək istəyəndə onu vurdum və qışqıraraq yerə yıxıldı. Səsi eşidən kimi, bizim uşaqların hamısı gəldi. Atəş açdıq. Vurduğum əsgəri düşmənlər sürüyərək geri qayıtdılar. Bizim postun qabağında Zəyli kəndi var idi. Səhər saat 11-00 olardı, ermənilər mənim vurduğum əsgəri basdırmağa aparırdılar. Mən bunu görən kimi uşaqlara dedim ki, bunlar əsgəri basdırıb bizə hücum edəcəklər. Mən postu iki nəfərə təhvil verib paltarlarımı dəyişməyə getdim. Bir az keçmişdi ki, düşmənlər bizə hücum etdilər. Çox ağır bir döyüş keçirdik. Döyüş bir neçə saat davam etdi. Mən silah səslərini eşidən kimi cəld öz avtomatımı götürüb çölə çıxdım. Sürünərək posta tərəf gəldim və döyüşməyə başladım. Biz, xeyli döyüşdük və elə oldu ki, hamımızda güllə qurtardı. Mənim də otaqda 4 qutu gülləm var idi. Mən sürünərək yenidən otağa qayıtdım ki, güllələri götürəm. Çox çətinliklə otağa kimi süründüm və güllələri götürüb geri qayıtdım. Gələn kimi iki qutu gülləni 8-ci posta verdim, digər iki qutunu isə 9- cu postla öz aramda bölüşdürdüm. Biz, yenidən döyüşməyə başladıq və çox çəkmədi ki, 4 qutu güllə də sona çatdı. Elə bu zaman Füzuligil bizə köməyə gəldilər. Bizə güllə və pulemyot verdilər. Çətinliklə də olsa, düşməni geri oturtmağa nail olduq.\n-Döyüş yoldaşlarınızdan kimləri xatırlayırsınız?\n-Demək olar ki, hamısı mənim yadımdadır. İsmayılov Cabir, Kazımov Bəxtiyar, İbrahimov Hidayət, Qəmbərov Allahverdi, Natiq Camalov, Ərşad, Rabil, Füzuli, Fəxrəddin, Mahin və bir çox adını çəkmədiyim döyüş yoldaşlarım var. Mən onları heç vaxt unuda bilmərəm.\n-Bizə Şelli döyüşündən bəhs edin…\n-Mən ilk dəfə Kötəl batalyonunda olmuşam. Mən yaralanıb qayıtdıqdan sonra bizə ilk dəfə hərbi rütbə verildi. Sonra isə bizi Şelli postuna göndərdilər. Biz, posta gəldikdən sonra orada bir neçə səngər və tunellər düzəltdik. Postu elə düzəltmişdik ki, bütün postlardan fərqlənirdi. Düşmənlər tərəfindən ilk dəfə hücumlar Şellidən başlayıb. Orada bir neçə dəfə ağır döyüşlərimiz olub. Dəfələrlə düşmənlər bizə hücum etsələr də onların külli miqdarda canlı qüvvəsini məhv edərək geri qaytarmışıq. Həmişə Şelli postunda düşmənlərə ağır zərbələr endirmişik. Şelli postu ilə Qızılcabel arasında düşmənin xeyli cəsədi qalmışdı. Demək olar ki, düşmənlər hər dəfə bu posta hücum edərkən kor-peşman geri qayıdıblar.\n– Uğurlu döyüşləriniz olubmu?\n-1992 ci ilin may ayları idi. Naxçıvanik döyüşlərinin başlayan vaxtları idi. Şirin Mirzəyevin başçılığı ilə bir neçə batalyon birləşdi və iri planlı hücum hazırlandı. Döyüş planın Şirin Mirzəyev hazırlamışdı. Biz böyük qüvvə ilə hücuma keçdik. Hücum çox yaxşı alındı. Bizə əlavə olaraq, tank briqadası verilmişdi. Bu döyüşdə biz bir neçə kəndi ermənilərdən təmizlədik. Düşmənin xeyli canlı qüvvəsini və tanklarını məhv etdik. Sözü gedən döyüşdə biz Naxçıvanik , Pircamal, Ağbulaq, Dəhlaz kəndlərini düşmənlərdən azad etdik. Bu döyüş bizim ən uğurlu döyüşümüz olub.\n-Olubmu ki, ölümlə üz-üzə qalasınız?\nBəli, belə hadisələr çox olub. Bir gün Ballıqaya ilə Kiçan yolunu bağlamışdıq. Mən bu döyüşdə AQS 17 silahı ilə döyüşürdüm. Bizim uşaqlarda minomyot silahı da var idi. Biz Şirin Mirzəyevin başçılığı ilə hücuma keçmişdik. Həmin döyüşdə düşmənə güclü zərbə endirdik və düşmənin bir vertolyotunu vurduq. Beş gün biz orada qaldıq. Bu döyüşümüz də çox uğurlu alınmışdı. Amma sözü gedən döyüşdə mən yaralandım. Elə oldu ki, ermənilər qrat atdılar və hərə bir tərəfə qaçıb gizləndi. Mən isə özümü itirdim və gizlənməyə yer tapmadım. Daş hasarın yanında təndir var idi. Mən qaçaraq təndirə girdim və orada gizləndim. Qrat gəlib hasara dəydi və hasar uçaraq üstümə töküldü. Mən hasarın altında qaldım. Uşaqlar cəld qaçaraq mənə köməyə gəldilər və məni oradan çıxardılar. Üzərimdə 32 kiloluq bronjilet var idi. Özüm nə qədər etsəm də oradan çıxa bilməzdim. Bəlkə də uşaqlar köməyə gəlməsəydi, mən orada qalıb öləcəkdim. Həmin ərazidə belə bir hadisə təkrar olub. Ermənilərlə döyüşdüyümüz vaxt məni güllə ilə vurdular. Güllə gəlib bronjiletə dəydi və məni götürüb geri atdı. Cəld mənə kömək edib ayağa qaldırdılar. Nə yaxşı ki, güllə bronjileti dəlib keçə bilmədi və mən yenə də ölümün pəncəsindən qurtuldum.\n-Sizcə bu gün gənclərimizin döyüş ruhu kifayət qədərdirmi?\nMəncə, gənclərimizin döyüş ruhu kifayət qədərdir. Çünki yaxın zamanlarda Mübariz İbrahimovun etdiyi şücaət hamımızı heyran etdi. Mübariz vətəni üçün, torpağı üçün canından keçdi. Onun cəsarəti bu gün gənclərimizdə döyüş ruhunu daha da artırır. Məncə, Mübariz kimi gənclərimiz çoxdur. Mən buna inanıram.\n-Yenidən döyüş əmri verilsə, döyüşməyə hazırsınızmı?\nMən ilk dəfə kiçik leytenant hərbi rütbəsi almışam. Sonra leytenant rütbəsi almışam. 1993-cü ildə isə göstərdiyim şücaətə görə, məni baş leytenant rütbəsi ilə təltif etdilər. Əgər döyüş əmri verilsə, mən də təcrübəli bir döyüşçü kimi ön sıralarda döyüşməyə hazıram.


Fazil Məmmədovun əmlakları əlindən alınmağa başlandı - təfərrüat - Azinforum.az İnformasiya Portalı\nAna səhifə / Aktual / Fazil Məmmədovun əmlakları əlindən alınmağa başlandı – təfərrüat\nSabiq nazirin vəzifədə olarkən yağmaladığı mal-mülkü geri alınır, ata yurdundakı 100 hektar torpağına əl qoyuldu; həbs təhlükəsi ilə üzləşən icra başçısı Alimpaşa Məmmədovu şikayətçiləri şəxsən qəbul etməyə vadar edən səbəblər…\n“Sahibkarlıq fəaliyyəti ilə məşğul olan şəxslərin Vergilər Nazirliyinin struktur qurumlarına qarşı inzibati-iqtisadi məhkəmələrdə 2016-cı ildə 869, 2017-ci ilin birinci yarısında 218, cəmi 1087 iddiaya baxılıb”. “APA-Economics”in məlumatına görə, bu barədə Azərbaycan Ali Məhkəməsinin İnzibati-İqtisadi Kollegiyasının sədri Hikmət Mirzəyev məlumat verib. H.Mirzəyev bildirib ki, bunlardan 688 (63,3%) iş üzrə qərarlar vergi ödəyicilərinin xeyrinə verilib. 184 (16,9%) iş üzrə iddialar təmin edilməyib, 215 (19,8%) iddia isə mümkün sayılmayıb. “Təəssüflə qeyd etmək istərdim ki, bəzən mətbuat orqanlarında məhkəmələrdə baxılan işlər barədə həqiqətə uyğun olmayan və qərəzli yazılar dərc olunur. Həmin yazılardan belə bir yanlış nəticə çıxır ki, guya məhkəmələr vətəndaşların, sahibkarların və hüquqi şəxslərin inzibati orqanlara qarşı iddialarını rədd edir, onların qanuni hüquqlarını müdafiə etmirlər. Sözsüz ki, bu, belə deyil. Əvvəl qeyd etdiyim faktlar, baxılan işlərin statistikası həmin mətbu orqanların qərəzli və həqiqətə uyğun olmayan məlumatlarını təkzib edir. Göründüyü kimi, açıqlanan rəqəmlər onu göstərir ki, vergi ilə yaranmış mübahisələr əksər halda sahibkarlıq fəaliyyəti ilə məşğul olan şəxslərin xeyrinə həll edilir. 1 noyabr 2017-ci il tarixinə olan məlumata əsasən, respublika üzrə 902 min 303 vergi ödəyicisi qeydiyyatdan keçib. Onlardan 399 min 774 vergi ödəyicisi aktiv fəaliyyətdədir və vaxtında vergiləri ödəyirlər. Məhkəmələrdə bu cür baxılan işlərin sayı az olduğundan (aktiv vergi ödəyicilərinə nisbətdə işlərin sayı 2016-cı il və 2017-ci ilin 6 ayı üzrə cəmi 1087, yəni 0,3 faiz təşkil edir) vergi münasibətlərinə heç bir təsir göstərə bilməz. Vergi ödəyicilərinin ümumi sayını nəzərə alaraq bu cür mübahisələrin az olması onu göstərir ki, əksər hallarda vətəndaşlar və sahibkarlıq fəaliyyəti ilə məşğul olan şəxslər vergi öhdəliklərini yerinə yetirirlər”, – deyə H. Mirzəyev vurğulayıb…\nModern.az saytı isə yazır ki, Fazil Məmmədov “sabiq” statusu aldıqdan sonra nazirlikdə onunla və yaxın çevrəsi ilə bağlı ciddi araşdırmalara başlanıb. Gələn məlumatlarda sabiq nazirin Şəmkirdəki 100 hektar sahəyə malik mülkünün əlindən çıxdığı da iddia olunur. Heç kimə sirr deyil ki, zaman-zaman vergilər nazirinin tam nəzarətində olan Şəmkir rayonunda onun gördüyü işlərlə, həyata keçirdiyi layihələrlə bağlı ictimaiyyət arasında sensasion məlumatlar yer alıb və mətbuatda silsilə materiallar yayımlanıb. 17 il Vergilər Nazirliyinə rəhbərlik etmiş Fazil Məmmədovla bağlı araşdırmaların doğuracağı səs-küyün hələ qabaqda olduğu vurğulanır. Belə görünür ki, Fazil Məmmədovun komandasında çalxalanma son həddə qədər gərginləşib, komanda üzvləri ayaqda qalmaları, həbsə getməməsi üçün çaba göstərirlər. Yaxın zamanlarda Fazil Məmmədovun komandasının hansı aqibəti yaşayacağına şahidlik edəcəyik…\nÖncəki Ümummilli Lider Heydər Əliyevin xatirəsi Brüseldə anılıb\nNövbəti Rza Zərrabın məhkəməsində yeni adlar


Göyərçinlər havanın çirklənmə səviyyəsini müəyyənləşdirməyə kömək edəcək - Xəbərlər - IKT\n3710 sa sa sa\nGöyərçinlər havanın çirklənmə səviyyəsini müəyyənləşdirməyə kömək edəcək 21.03.2016 12:00 / Maraqlı məlumatlar\nLondonda kiçik çantaların köməyilə havanın çirklənmə səviyyəsini müəyyən edən 10 göyərçindən ibarət patrul yaradılıb. Çantalar quşlara zərər verməyən 25 qram çəkiyə malik xüsusi sensorlarla təchiz edilib. Sensorlar meqapolisin konkret rayonunda havada azot dioksidin səviyyəsi haqqında məlumatı toplayaraq mərkəzə ötürür.\nMütəxəssislərin sözlərinə görə, toplanmış məlumatların analizi aparıldıqdan sonra növbəti sınaqda iştirak edən könüllülər şəhərdə ekoloji vəziyyəti izləməyə imkan verən daşınan qurğunu test edəcəklər.\nToplanmış məlumatlar Böyük Britaniyanın paytaxtında havanın çirklənmə səviyyəsinin tam mənzərəsini əks etdirməsə də, alimlərə ekoloji vəziyyətin yaxşılaşdırılması üçün lazımi hesablamaların yerinə yetirilməsində kömək edəcək.\nLayihənin veb-saytındakı xəritə vasitəsilə tədqiqatın gedişatını izləmək mümkündür. Tədqiqatın nəticələri diqqəti ekoloji problemlərə yönəltmək məqsədilə “Twitter” sosial şəbəkəsində dərc olunacaq.\nBritaniya ekoloqları qeyd edirlər ki, hazırda şəhərdə havanın orta və yüksək çirklənmə səviyyəsi müşahidə olunur. Lakin ötən il çirklənmə səviyyəsi mümkün normanı ötərək beşillik rekordu yeniləyib. Bu ekoloji problem ildə minlərlə insanın ölümünə səbəb olur.


Bakı Xəbər.- 2018.- 10 aprel.- № 62. - S.10.\nAzərbaycan xalqının soyqırımında hay kilsəsinin rolu...\nMorfo-bio-geogenetik mənşəyi etibarilə Şərqi Afrika-Həbəşistan dağlıq yaylasında mağara sürüləri-toplumu kimi vəhşi heyvanların ovlanması və ibtidai yığıcılıqla məşğul olan indiki Həbəşistan dövlətinin ərazisindəki tiqran tayfası hayların ulu əcdadıdır. Bu tayfanın yerli qaallarla çarpazlaşması-hibridləşməsinin nəticəsi olaraq indiki hayların bioloji quruluşuna uyğunlaşmış insan sürüləri formalaşıb.\nTarixi-coğrafi ərazilər üzrə tiqran-qaal-hay sürülərinin köç yürüşləri eramızın III-IV əsrlərindən başlayıb. Miqrasiyaya səbəb bu qarışıq qəbilə sürüsünün mağara həyat tərzinin yerli dominant xalqlar (xüsusilə amxarlar) tərəfindən qəbul edilməməsi ilə yanaşı, onların bioloji strukturunun insani keyfiyyətlərdən (düzgünlük, səmimiyyət, mərhəmət və mehribanlıq, mərdlik) mərhum olması idi. Bu səbəbdən onlar hay sürüsü olaraq Aralıq dənizinin şərq sahilləri boyunca Balkan yarımadasının cənubuna qədər (qüdrətli Bizans dövlətinin hüdudlarına) qaraçı köçü edib və hakim dairələrin itaətkar təbəəsi kimi ada və yarımadalarda (hazırda Egey dənizi və Balkan yarımadası ərazilərində) məskunlaşaraq hakim xristianlığı qəbul etməyə məcbur olublar. Sonrakı mərhələdə hay qəbilə sürüsünün parçalanmaması, dağılmaması və icma halında təşəkkül tapması naminə xristianlığın qəbul edilməsi düzgün yol olduğundan, kilsə strukturunun yaranması zəruriliyi meydana gəlib. Nəticədə, Roma-Yunan kilsəsinin hakim mövqeyinin və tələblərinin haylar tərəfindən itaətkarcasına qəbul edilməsi IV-V əsrlərdə hay kilsəsinin formalaşması ruhani-ilahi ibadət hökmlərinin icrası və təbliği məqsədindən yox, qəbilə-tayfa tələblərinin icrası niyyətindən ibarət olub. Ona görə də bu günədək bu məram-məqsəd dəyişilməmiş halda icra olunmaqdadır.\nYığcam giriş kimi xatırladılan bu məqamlara uyğun olaraq qeyd etmək lazımdır ki, hay kilsəsinin ənənəvi pinsiplərindən biri də qonşu xalqlara qarşı düşməınçilik və yaxın ərazilərinin ələ keçirilməsi üçün strateji və taktiki gedişlərin müəyyən edilməsindən ibarətdir. Bizans dövlətinin xarici siyasətinin önəmli strateji istiqamətlərinə uyğun olaraq erkən orta əsrlərdə (V-VII əsrlərdə) haylar pərakəndə halda, orta əsrlərin sonunda (XV-XVI əsrlərdə) isə sürü halında Anadolu yaylasının şərqində, Cənubi Qafqazda məskunlaşdırılıb. Və təbii ki, hay qəbilə-icmalarının idarə edilməsində əsas hakim qüvvə kimi hay kilsəsi çıxış edib. Azərbaycan dövlətinə və xalqına qarşı yürüdülən soyqırım siyasətinin həyata keçirilməsində bu dinsiz qildur yuvasının rolu xüsusilə güclü olub. Bir cəhəti də qeyd etmək lazımdır ki, hay kilsəsi qədim Yunan kilsəsinin “şinelindən” çıxdığı üçün müsəlman dünyasına və türkdilli-türksoylu xalqlara qarşı “cihadda” əldə silah həmişə “ön səngərdə” qərar tutub. Roma-Yunan və İran-Albaniya (IV-VI əsrlər), Yunan-Türk müharibələri (1876-1877-ci, 1894-1897-ci, 1912-1914-cü illərdə) zamanı bu mövqe xüsusilə güclü göstərilib.\nBu baxımdan miqyasına, əhatə dairəsinə və qırğın faciələrinə görə fərqlənən XIX əsrin sonu, XX əsrin əvvəlləri daha çox nəzərə çarpır. Azərbaycan xalqına qarşı davamlı soyqırım siyasəti yürüdən hay kilsəsinin fəaliyyət istiqamətləri aşağıdakılardır:\n- hay qəbilə-tayfa-icma üzvlərinin soyqırım siyasəti ruhunda formalaşdırılması;\n- ümumqəbilə silahlı müdafiə qüvvələrinin təşkilatlandırılması və silahlı fəaliyyətinin gücləndirilməsi;\n- bu silahlı-quldur birləşmələrinin regional hərbi güc birlikləri ilə əlaqələndirilməsi;\n- silahlı dəstələrin beynəlxalq siyasi qüvvələrlə əlaqəsinin yaradılması;\n- hərbi təcavüzün genişləndirilməsi fonunda strateji məqsədlərin həyata keçirilməsi;\n- geosiyasi əlaqələrin yaradılmasında silahlı quldur dəstələrinin iştirakının təmin edilməsi.\nÖncə qeyd etmək lazımdır ki, hay kilsəsinin qəbilə-tayfa üzvlərinin, silahlı quldur birləşmələrinin Azərbaycan xalqına qarşı düşmənçilik ruhunda təşkilatlanması “vətənpərvərlik, Vətən sevgisi” təbliğatı kimi qiymətləndirilir. Bu baxımdan Türkiyə və Azərbaycana dəyən əsas zərbə istiqamətlərindən biri də Naxçıvan-Zəngəzur bölgəsi olduğundan, 1915-1918-ci illərdə qaniçən A.T.Ozanyan (1865-1927), 1919-1920-ci illərdə quldurbaşı Qaregin Ter-Arutyunyan (Njde) (1886-1955) hay kilsəsinin xeyir-duası və təklifi ilə bu cəbhədə Azərbaycan xalqına faciə yaşatmaqda fərqlənib. Yerli dinc əhalinin kütləvi qırğını (80-100 minə qədər), 150-200-ə qədər yaşayış məntəqəsinin yerlə-yeksan edilməsi (müsəlman-türk xalqlarından təmizlənmiş ərazilər olmaqla) qısa müddətdə Syunik Muxtar Respublikasının yaranması ilə nəticələnib. Çox təəssüf ki, bu soyqırım faciəsi yarım il çəkib. Gec də olsa, müzəffər Türk-Azərbaycan hərbi qüvvələrinin layiqli cavabından sonra bu vəhşi varlıq yenə də hay kilsəsinin himayəsi altında əvvəlcə İrana, oradan Bolqarıstana, sonra isə Almaniyaya vasil olmağa imkan tapıb.\nXX əsrin birinci rübündə (1905-1920-ci llərdə) hay kilsəsi özünün silahlı quldur dəstələrindən müsəlman-türk xalqlarına, ilk növbədə Azərbaycan xalqına qarşı soyqırım faciələrini yaşatdırmaq üçün Rusiyada baş verən 1-ci inqilabın (1905-1907-ci illərdə) və Yunan-Türk müharibəsinin (1912-ci il) nəticələrindən, 1-ci Dünya müharibəsində Rusiya-Türkiyə cəbhəsinin böhranından (Osmanlı Türkiyəsinin hərbi uğursuzluqları, çar Rusiyasının hərbi-siyası pərakəndliyi, nəticədə Vətəndaş müharibəsinin (1914-1918) başlanması) məharətlə istifadə etməyi bacarıb. Yəni həmin dövrün hərbi-siyasi səhnəsində aparıcı mövqe qazanmış Antanta İttifaqı (xüsusilə Böyük Britaniya və Fransa dövlətləri), həm də ABŞ tərəfindən “erməni məsələsi”nin gündəmə gətirilməsinə nail olub. Bu məqsədə çatmaq üçün hay kilsəsi quldur-silahlı birləşmələrlə (1887-ci ildə yaradılmış “Qnçak”, 1890-cı iilin məhsulu olan “Erməni inqilabçılarının federasiyası-Daşnakstyun”) xalqımızın - türk dünyasının hədəfə alınması, baxmayaraq ki, xalqımızın milli facələrinin yaşanması ilə müşayət olunub, amma “erməni məsələsi”ni də ortaya çıxarıb. Bu isə hay kilsəsinin başlıca məqsədi olub. 1890-cı ildə İstanbul şəhərindəki üsyanın, 1894-cü ildə Samsun şəhərindəki silahlı qarşıdurmanın, 1905-1906-cı illərdə Təbriz şəhərində qanlı qırğınların məqsədli şəkildə yaradılması hay kilsəsinin çoxsaylı taktiki gedişlərindəndir.\nHay kilsəsinin katalikosu 5-ci Gevorq 1913-cü ildə Rusiya imperatoru II Nikoloya rəsmi müraciət edərək və Moskva şəhərinə nümayəndə heyəti göndərərək Türkiyənin şərq və Azərbaycanın qərb regionlarının idarəçiliyinin onlara təhkim edilməsi xahişi ilə Osmanlı dövləti və 3-lər İttifaqı ilə danışıqlar aparmağı xahiş edir. Təbii ki, bu müraciətlərin arxasında müsəlman-türk xalqlarına qarşı haylar tərəfindən törədiləcək soyqırım faciələrinə böyük güc dövlətləri tərəfindən təminat istəyi aparıcı xətt kimi düşünülmüşdü. Bir neçə ildən sonra xalqımızın yaşadığı faciələr hayların məqsədinin nədən ibarət olduğuna əsas tarixi şahiddir. 1918-1920-ci illərdə Azərbaycan Cumhuriyyətinin cənub regionunda hay-daşnak-bolşevik siyasi məqsədlərinin soyqırım faciəsi həm də hay kilsəsinin seçim etmiş Rusiyanın mərkəzləşdirilmiş hərbi-qüvvələri ilə sıx işgüzar əlaqələrinin nəticəsi oldu. Rus generalı A.I.Denikinin (1872-1947) və hərbi xadimi A.V.Kolçakın (1874-1920) silahlı qüvvələrindən istifadə edən hay kilsəsi bu dövrdə Lənkəran qəzasında yaradılmış Muğan Sovet Respublikasının ərazisində öz quldur dəstələrini yerləşdirmişdi. Hay kilsəsi bu qüvvələrdən ona görə istifadə edirdi ki, güclü Avropa ölkələri (Almaniya, İtaliya, Fransa, Böyük Britaniya, Avstriya-Macarıstan) bolşevik Rusiyasının məhv edilməsi məqsədilə ağqvardiyaçılara kömək edirdi. Hay kilsəsi bu siyasi-hərbi şəraitdən maksimum yararlanmağa çalışırdı.\nAzərbaycan xalqına qarşı soyqırım siyasətinin aparılmasında hay kilsəsinin bir məqsədi də yerli ibadət ocaqlarının, ziyarətgahların, məscidlərin dağıdılması ilə bağlıdır. İlk hücümlarda dağıdılan, yerlə-yeksan edilən, qarət edilən tikililər məscidlər olub. Bu da hay kilsəsinin təbliğatına uyğun olaraq rəmzi məna daşıyan müsəlman-türk birliyinin dağıdılması, milli-mənəvi ocağının yox edilməsi istəyi ilə əlaqəlidir.\nNaxçıvanda, Zəngəzurda, Göyçədə, Qarabağda, Bakıda, Qubada, Şamaxı və Göyçayda, Salyanda və Lənkəranda, Təbrizdə və Dərbənddə... hay quldurlarının silahlı basqınına və dağıntısına hədəf olan məkanların birincisi məscidlər olub.\nHay kilsəsinin duldur fəaliyyətinin məzmununun dəyişilməz qaldığına aid bir hadisə 20 oktyabr 2017-ci il tarixdə baş verib. Avropa İttifaqının paytaxtı Brüssel şəhərində haylara məxsus Kilikiya Böyük Evinin keşişi I Aram Qarabağın dağlıq hissəsində silahlı-terror birləşmələrinin nümayəndəsi Bako Saakyanla görüşüb və müsəlman-türk dünyasına qarşı soyqırım siyasətinin yürüdülməsində Avropa dövlətlərinin hay kilsəsinə göstərdiyi himayədarlığı ona çatdırıb.\nVə yaxud, 2017-ci ilin iyul ayında quldurbaşı Q.Njde ilə heç bir əlaqəsi olmayan Şimali Qafqazın müsəlman-türkdilli xalqları olan adıgünlərin (çərkəzlərin) şəhəri Armavirdə (Krasnodar vilayəti) hay kilsəsinin divarına bu quldurbaşı ilə bağlı xatirə lövhəsi vurulub.\nBütün bunlar onu göstərir ki, hay kilsəsinin xisləti yarandığı V əsrdən bu günə kimi dəyişməyib və bu istəkdə də olmayıb.


Sən məni Allahdan istəməyi bilmədin (1-ci bölüm) » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 7-02-2015, 09:30\nSəs ver: Aliyə bagçada bacıları və qonşu qızlarla deyib gülür, zarafat edirdi. Qızların səsi hər yanı bürümüşdü. Bu səslər sanki təbiətlə həmahəng idi. Hər yan yamyaşıl və gül-çiçəkliK idi. Qızların və quşların səsi bu gözəlliyi daha da artırırdı. Aliyəgilin həyəti qızılgüllərlə dolu idi. Bu gülləri Aliyə atası və bacıları ilə birlikdə əkmişdilər. O zaman qızlar hələ balaca idilər. İndi qızlar da, güllər də böyümüşdü.\nElçilər getdilər. Qızlar anasına baxdı. Aliyəni bir bəhanə ilə qonşuya yollamışdı Şəfiqə xanım. Sevinc onu çagırmaga getdi. Evə gələndə Leyla anasının ona verdiyi bükülünü Aliyəyə verdi və hər şeyi Aliyəyə danışdı. Aliyə qıpqırmızı qızardı. Anası gözünə dəymədiyinə sevindi. Ürək çırpıntısı ilə əlindəki bükülünü açdı. Bu şəkil idi. Şəkildən ona qara qalın qaşlarının altından, iri qara gözlü bir oglan baxırdı. Onun yaraşıql üzü, qara bıgları var idi. Aliyə sanki bir boşluga düşmüş kimi hiss etdi özünü. Qapıda onunla rastlaşan qadının bu oglanın anası oldugunu anladı. loading... guler19\nMaraqlı hekayə oldu, qalın qaşlı oğlanı görək bəyənəcəkmi qız.\n27 oktyabr 2015 09:41\n# 9 Əsl "DOST" göydəki ulduzlar kimidir, qaranlıq çöküncə ilk onlar görünər... Yusif Ulker\nmarqli oldu hamde basligi tesirlidir\n22 aprel 2015 12:57\nOxudum maraqli geldi.\n26 yanvar 2015 20:53\n# 6 Sert Ayselina\nSize ne qeder tesekkur etsem azdir..gun erzinde vaxtimin cox hissesini bu saytda kecirirem..ve en cox sevdiyimde hekayelr bolumudur..cox sagolun..ellerinize sagliq\n# 5 Təkcə Allah inandığım zaman yaşadığımı anladım! adsiz-a\nhec mene maraqli gelmedi\nMaraqlı gəldi davamı necə olacaq görəsən bəyənəcək yoxsa yox...\n26 yanvar 2015 11:42\nmaraqli hekayedi gorek ardi nece olacaq\n26 yanvar 2015 09:48


Hər kəsin izləməli olduğu əfsanəvi toy filmləri | Gənc Ailə\nAna Səhifə TOY Hər kəsin izləməli olduğu əfsanəvi toy filmləri\nHər kəsin izləməli olduğu əfsanəvi toy filmləri\nOkt 18, 20160Baxış sayı: 183\nLike Gəlinlik modellərindən, gəlin buketinə, gəlin saç və makiyajına qədər ilham alacağınız bir çox səhnənin yer aldığı filmlər burada! Evlilik hazırlıqları zamanı bu filmlər həm əyləncəli olacaq həm də yaxşı ideyalar tapmağınıza səbəb olacaq. Bu həftəsonunu ya nişanlınızla ya da rəfiqənizlə bu filmləri izləməyə ayırın.\nBride Wars (Gəlinlərin Savaşı – 2009)\nKate Hudson və Anne Hathaway’in baş rol aldıqları bu film toy filmi klassiklərinin arasında dərhal yer aldı. Film iki yaxın rəfiqənin toylarının eyni günə təyin etmək məcburiyyətində qalmaları ilə başlayan komik və romantik bir hekayədən bəhs edir.\nRunaway Bride (Qaçaq Gəlin – 1999)\nMaggie (Julia Robets) dəfələrlə nişanlanmış amma toyundan daima qaçan bir gəlindir. New York’da jurnalist həvəsini itirmiş Ike (Richard Gere) bu maraqlı gəlin ilə bağlı bir yazı serialı hazırlamağa qərar verir.\nThe Wedding Planner (Toy Təşkilatçısı – 2001)\nSan Francisco’nun ən prestijli toy təşkilatçılarından biri olan Mary Fiore (Jennifer Lopez), başqalarının sevgilərini evliliyə çevirirkən özünün sevgi münasibətində olmağını düşünməməkdədir. Amma onu bir qəzadan qurtaran Steve’i (Matthew McConaughey) tanıyınca fikrini dəyişir. Əslində isə Steve ilə nişanlısının toy təşkilatçısı olduğunu sonradan öyrənir.\nWedding Crashers (Dəvətsiz qonaqlar – 2005)\nKimin toyu olursa olsun hansı etnik, hansı dində olursa olsun xarizmatik və cəlbedici iki gənc Jeremy (Owen Wilson) və William (Vince Vaughn) hər toyda göz önündə olmağı və aləmi bir-birinə qatmağı çox sevirlər. Məqsədləri toya qatılan gözəl və subay qadınları yoldan çıxarmaqdır. Qaydaları hər getdikləri toydan gözəl bir qadınla ayrılmaqdır. Komik səhnələrlə dolu bu filmi toy qabağı mütləq izləməlisiniz. (Menimtoyum.az)\nGeriSoyuq havada xəstəliklərdən necə qorunaq?\nİrəliİlk görüşdə kişilərin bədən dili sizə nələr deyir? - QADINLARIN MENYUSUNA


“Oksford Universiteti göstərmək istəyir ki, həyatda hər şey mümkündür” – BANM tələbəsi ilə “Atüstü söhbət” - AzEdu.az AZƏRBAYCAN TƏHSİL PORTALI\nRubrikanın budəfəki qonağı Bakı Ali Neft Məktəbinin IV kurs tələbəsi Kənan Sadiqovdur.\nKənan Sadiqovla “Atüstü söhbət”i təqdim edirik:\n“Həyatımda “kaş ki”lərə yer yoxdur”\n-Kənan, təhsil həyatınızda “kaş ki”ləriniz olub? Olubsa, zəhmət olmasa, deyərdin....\n-Həyatımda “kaş ki” lərə yer yoxdur. Təhsilə gəldikdə isə Azərbaycanın istər bu sahədəki göstəricilərinə, istərsə də kollektivinə görə ən qabaqcıl ali təhsil müəssisəsində təhsil alan tələbə kimi “kaş ki”m olmayıb. Bundan sonra da olacağına inanmıram.\n-Dördillik tələbə həyatının ən maraqlı xatirəsi hansı olub?\n-Bir az gülməli səslənsə də, ən maraqlı xatirəm, məhz imtahandan ilk dəfə kəsilməyim oldu. III kursun ilk semestrı idi. İmtahan verəndə hər şey əla olsa da, 1 ay sonra cavablar çıxanda qiymətimi “F” gördüyüm zaman keçirdiyim hisslər çox maraqlı idi. Həmişə yaxşı qiymətlərlə oxumuşam. İlk dəfə idi ki, imtahandan kəsilirdim. Bundan sonra başa düşdüm ki, "tələbə hər qiyməti dadmalıdır" deyimi çox düzgün ifadədir.\nRiyazi dildə ifadə: Tələbə = “X”\n-“Oksford”a qəbul olunmaq istəyən namizədlərə bəzi qeyri-adi suallar verilir. O, suallardan biri də budur: “Uğur böcəkləri qırmızı rəngdədir, çiçəklər də həmçinin. Niyə?” Bu sualı səndən soruşsaydılar, cavabın nə olardı?\n-Məsələyə mühəndis kimi fizika istiqamətində yanaşmaq istəyirəm. Bilirik ki, eyni işarəli yüklər bir-birini itələyir. Amma müxtəlif işarəlilər cəlb edir. Bu sualla Oksford Universiteti yəqin, göstərmək istəyir ki, həyatda hər şey mümkündür.\n-Tələbə sözünün riyazi dildə tərifini necə vermək olar?\n-Tələbə “x”-dir. İlk baxışdan heç zaman təxmin edə bilməzsən. Gərək, üzərində işləyəndən sonra “x”-i tapasan.\n-Şahmat və bədii kitablar... Bu iki anlayışın insana, xüsusən də tələbələrə hansı faydaları var?\n-Məncə, bu iki fəaliyyət daim imtahanlarla, kurs işləriylə və kollokviumlarla yüklənən tələbənin istirahət etmə şəklidir.\n-Demək olar, məktəblərdə şagirdlərə həyat dərsləri aşılanmır. Tələbəlik illərində isə insan mühitinin, həyatının anidən dəyişdiyini hiss edir. Bu baxımdan, məktəbdən tələbəliyə ani keçidin hansı mənfi tərəfləri ola bilər?\n-Tələbəlik insanın həyatında yeni səhifədir. Yeniliklərdən qorxmağa da ehtiyac yoxdur. Bu səbəbdən, hər hansı mənfi cəhətin olduğunu düşünmürəm.\n“Elm bizə həyatı öyrətmir, elm həyatın özüdür”\n-Doğrudur ki, mühit tələbənin həyatını həm müsbət, həm də mənfi istiqamətdə tamamilə dəyişə bilər?\n-Hər insanın öz iradəsi var. Doğrudur, tələbə üzərində mühitin təsiri danılmazdır. Amma mənfi və müsbət istiqamətlər nisbidir. Kimlərisə bu şəxs mənfi istiqamətdədir deyərək, mühakimə etmək olmaz. Tələbə öz qərarlarını öz iradəsi ilə verə biləcək gücə sahibdir. Başqaları isə sadəcə məsləhət verə bilər, həyatına qarışmağı yaxşı olmaz. Bəlkə kimin üçünsə müsbət istiqamət başqa tələbənin həyatında daha böyük mənfilərə yol aça bilər.\n-Fizika bizə həyatda nəyi öyrədir?\n-Məncə, tək fizika heç nəyi öyrətmir. Elmləri bir-birindən ayırmaq düzgün olmaz. Onlar daim sıx əlaqədədirlər. Elm həyatı başa salmır, o həyatın özüdür.\n-Kitablarda rastlaşdığın və səni təəccübləndirən hər hansı bir məqamdan sitat gətirə bilərsən?\n-Bədii mütaliə edən tələbə deyiləm. Lakin dərsliklərimizdə problemlər çoxdur. Son zamanlarda bu istiqamətdə yaxşılığa doğru irəliləyiş var.\n-Ağıllı tələbə........ Cümləni tamamlayın.\n-Ağıllı tələbə daim öz amalı üçün çalışan tələbədir. Özü üçün yox, sırf öz amalı üçün. Öz amalına isə hər şey daxil ola bilər.


Ata 19 yaşlı qızını dirəyə belə bağlayıbmış - ŞOK TƏFƏRRÜATLAR » Qlobal.Az\nMingəçevirdə insanlığa sığmayan hadisə baş verib. Ata psixi pozuntulardan əziyyət çəkən, kənar şəxslərin qulluğuna ehtiyacı olan qızını iplə bağlı saxlayıb.\nHətta onu döydüyü bildirilir. Hadisə ictimailəşən kimi kişi şübhəli şəxs qismində saxlanaraq istintaqa cəlb edilib.\nBununla bağlı bəzi internet portallarında fotoşəkillər yayılıb. Məhz bundan sonra hüquq mühafizə orqanları hərəkətə keçib.\nAilə Mingəçevir şəhərində kirayədə yaşayır. Qonşular onların təxminən 5 ay öncə bura köçdüklərini deyirlər. Ailənin qonşularla münasibətləri də olmayıb. Hadisədən isə küçəyə polislər gəldikdən sonra xəbər tutduqlarını bildirirlər.\n19 yaşlı qızın, atası tərəfindən qanunsuz olaraq azadlıqdan məhrum edilməsi barədə şəhər prokrorluğu da məlumat yayıb.\nFakta görə Cinayət Məcəlləsinin "fiziki əzab verməklə işgəncə vermə" və "qanunsuz olaraq azadlıqdan məhrum etmə" maddələri ilə cinayət işi başlanıb. Cinayət işi üzrə ata şübhəli şəxs qismində tutularaq istintaqa cəlb edilib. Hazırda cinayət işi üzrə istinraq tədbirləri davam etdirilir.


Ekspert yuk avtomobillerine yazilan cerimeleri serh etdi - Azadliq Xeber\nEkspert yuk avtomobillerine yazilan cerimeleri serh etdi\n2018-10-31T19:24 xeber – Hüquqşünas Ərşad Hüseynov son günlər yük avtomobillərinə cərimə tətbiq edilməsində qanun pozuntularının olduğunu qeyd edib. Sputnik Azərbaycan xəbər verir ki, o bu barədə öz facebook səhifəsində yazıb. Hüquqşünas qeyd edib ki, cərimələri “Yük avtomobillərinin hərəkəti qadağandır” nişanının tələbini pozmaya görə yazırlar: “Prezidentin 1 fevral 2006-cı il № 1255 Sərəncamını və Yol hərəkəti təhlükəsizliyi komissiyasının Bakıya yük avtomobillərinin girişini məhdudlaşdırmaq barədə məlum qərarını da nəzərə alsaq, bu cəriməni 3.4 nişanını (“Yük avtomobillərinin hərəkəti qadağandır”) icazə verilən maksimal kütləsi 5 tondan olan artıq yük avtomobillərinə aid olmaqla (üstündə “5 t” yazılmaqla) və qadağan olunmuş müddətdə (8.00-21.00, 7.00-21.00 və ya 7.00-20.00 aralığı göstərməklə) tətbiq etmək lazımdır. Belə olduqda həmin nişanların qoyulduğu yol sahəsinə daxil olan icazə verilən maksimal kütləsi 5 tondan artıq yük avtomobillərinin sürücüləri cərimələnə bilər. Belə nişan olmayan küçələrdə və prospektlərdə isə heç kəsə cərimə yazıla bilməz. Bu qadağa şəhərdən çıxışa aid olmadığı üçün şəhərdən çıxanlara da cərimə yazıla bilməz”.\nEkspert qeyd edib ki, başqa bir problem bu məhdudiyyətin hamıya aid olmamasıdır.\n“Məlumat üçün deyim ki, hazırda qüvvədə olan qanunvericilikdə məhdudiyyət vaxtı şəhərə buraxılışın hansı əsasla, nə səbəbdən, hansı sənədlərlə və kimə verilə bilməsi nəzərdə tutulmur” — deyə o qeyd edib.


Rusiyanı təcavüzkar kursdan əl çəkməyə necə vadar etmək olar? - Pia.az\nCümə axşamı, 17 İyun 2021\nSüleyman Şensoy: "Şuşa Bəyannaməsi çoxtərəfli mesajları olan bir sənəddir"\nŞuşada niyə saziş deyil, bəyannamə imzalandı? - İkisi arasında hansı fərq var?..\n“Şuşa Bəyannaməsi İrəvandakı sərxoşları ayıltmalıdır“ - İlqar Məmmədov\nMüstəqillik tariximizin ən böyük hadisəsi - VHP bəyanat yaydı\n“Şuşa Bəyannaməsi əməkdaşlığımızın qarantıdır”- Türkiyə Prezidenti\nLaçında yol qəzasında şəhid olan zabitin nəşi ailəsinə təhvil verilib\nDiaspor Komitəsi Van Dammın oğluna müraciət etdi\nÇingiz Abdullayevə vəzifə verildi\n“KİV haqqında” qanun ləğv olunur - Əflatun Amaşov\nMayda 4352 nikah dövlət qeydiyyatına alınıb\nÖtən ay uşaqlara ən çox verilən adlar açıqlanıb\nMüdafiə Sənayesi Nazirliyində yerdəyişmələr olub\n"DOST” mərkəzlərində göstərilən xidmətlərin sayı artırılıb\nQazax RİH-nin rəsmi internet saytında yerləşdirilən müəssisə adları heç bir reklam xarakteri daşımır\nİldə adambaşına 34 kq ət yeyirik – Bəs kərə yağı?\nSOCAR Türkiyə ilə birlikdə Qara dənizdəki qaz yataqlarını işlətməyə hazırdır\nAzərbaycan 200 milyon dollarlıq əczaçılıq məhsulu alıb\nQarabağın bərpasında yerli orta sahibkarların iştirakı hansı səviyyədədir?..\n“Qarabağ”ın “Aşdod”la oyununun vaxtı dəqiqləşib\nŞəhriyar Məmmədyarovun qazancı bəlli oldu - 90 min dollar\nAVRO-2020-nin ən sürətli futbolçularının adları məlum oldu\nFHN-nin əməkdaşı daha bir uğura imza atıb - Foto\nAVRO-2020: Türkiyə Bakıdakı ilk oyunda məğlub oldu - Yenilənib\nFutbolçular Bakıda irqçiliyə qarşı çıxdı\n“Tam sağalmağım mümkün deyil" - Afaq Bəşirqızı\n"Azərxalça"nın sədri: "Biz niyə yeni Qarabağ xalçaları yaratmayaq ki?"\nAzərbaycan və Türkiyə prezidentləri Cıdır Düzündə yallı rəqsini izlədilər – Video\n“Qırmızı Körpü”nün eks-baş inspektoru 400 dollara görə 4 illik həbs olundu\n4 nəfərin ölümünə səbəb olan Hacı Məhərrəmin kürəkənini nə gözləyir?\nBakıda çimərlikdə kütləvi dava zamanı 2 nəfər bıçaqlanıb\nAzərbaycan hərbçiləri “Anadolu Qartalı - 2021” təlimində iştirak edəcək\nAzərbaycan ordusunun kapitanı Kəlbəcərdə göldə boğulub\nAzərbaycan və Pakistan HHQ-i arasında əməkdaşlıq məsələləri müzakirə edildi\nJurnalistlər Cəbrayılda aparılan minatəmizləmə prosesini izləyiblər\nZaxarova: "Minaların təmizlənməsi və minalı ərazilərin xəritələrinin verilməsi məsələlərinin həlli vacibdir"\nQərbin “yeni düşməni” kim olacaq? - Çin, Rusiya, yoxsa Türkiyə?..\nKreml Putin-Bayden görüşündə müzakirə olunan məsələləri açıqlayıb\n"Rusiya Zəngəzur məsələsində kömək etmək niyyətindədir" - Ərdoğan\nPutin-Bayden görüşünün bəlli nəticələri... - Yaxınlaşma, yoxsa qarşıdurma?\nErmənistan əhalisi yarım milyon nəfər azalıb - Rəsmi statistika\nRusiya-Türkiyə razılaşdı: Reyslər tamamilə bərpa olunur\nDünya iqtisadiyyatının hakerlərə görə illik zərəri yaxın 10 ilə 265 mlrd. dollara çata bilər\n“Caliber”: Ter-Petrosyan Ermənistan ideologiyasının əsaslarını dağıdır – Video\nNATO zirvəsində Bayden-Ərdoğan görüşünün nəticələri...\n“Caliber”: Ermənistanda seçkiqabağı sürünmə: Finiş əyrisi - Video\nAVRO-2020: Danimarka – Belçika matçında start heyətləri açıqlandı\nTürkiyəli futbolçu: "Xalqımızdan üzr istəyirik"\nAvrokuboklarda qonaq komandaların azarkeşlərinə bilet ayrılmayacaq\nƏfqanıstanda son sutkada 119 “Taliban” silahlısı ölüdürülüb\nSerj Sarkisyan: “Ermənistanın 1064 hərbçisi itkin düşüb”\nPutin və Bayden razılığa gəlib: "Nüvə müharibəsində qalib ola bilməz"\nPaşinyana yeni ittiham: “Lazımsız, köhnə silahlar alıb”\nİsrail aviasiyası Qəzza sektorunu vurdu\nRusiyada COVID xəstələrinin sayında rekord artım\nAbdullah Ərən YAŞAT Fondunu ziyarət etdi - Fotolar 20:20\nAVRO-2020: Danimarka – Belçika matçında start heyətləri açıqlandı 20:05\nAvropada peyvəndləmə koronavirusdan ölüm hallarını azaldır 19:58\nNabranda yanğının söndürülməsinə helikopter cəlb olunub - Foto, Yenilənib 19:33\nÖtən ay uşaqlara ən çox verilən adlar açıqlanıb 19:09\nİşğaldan azad etdiyi ərazilərdə daha 3 erməni hərbçinin qalıqları tapılıb 18:33\nMüdafiə Sənayesi Nazirliyində yerdəyişmələr olub 18:23\n"DOST” mərkəzlərində göstərilən xidmətlərin sayı artırılıb 17:40\nAzərbaycan və Pakistan HHQ-i arasında əməkdaşlıq məsələləri müzakirə edildi 17:04\nQazilər əlillik dərəcələrinin təyin edilməsindən narazıdır 16:32\nRusiyanı təcavüzkar kursdan əl çəkməyə necə vadar etmək olar?\n“Sanksiyaların uzunmüddətli təsiri Rusiya iqtisadiyyatını ciddi şəkildə sarsıdacaq”.\n“Nə qədər ki, Putin öz ətrafıyla hakimiyyətdədir, Rusiya aqressiv davranacaq”.\nAprel ayında ABŞ-ın bir sıra Rusiya banklarına, şirkətlərinə, fiziki şəxslərə və bu ölkənin suveren borclarına yönələn sanksiyalarını Kremlin məsuliyyətsiz və təcavüzkar siyasətinə verilən növbəti cavab saymaq olar.\nAnoloji sərt tədbirləri Avropa da tətbiq etməyə başlayır. Bu yaxınlarda Avropa Parlamentinin nümayəndələri Rusiyanın təcavüzkar hərbi fəaliyyətinə qarşı irəli sürülmüş qabaqlayıcı tədbirlər planına 569 səs lehinə, 67 səs əleyhinə olmaqla səs veriblər. Həmin layihədə bildirilir ki, əgər Rusiya Ukraynaya qarşı yenidən təcavüzə başlayarsa, onda bu ölkənin SWIFT ödəmə sistemindən çıxarılması, Putinə yaxın oliqarxların və onların ailə üzvlərinin aktivlərinin dondurulması, viza rejiminin ləğvi prosedurları mütləq həyata keçiriləcək.\nSanksiyaların növbəti dalğası Avropa Parlamentinin üzvləri arasında debatları yenidən qızışdırıb. Bu debatlarda görülən tədbirlərin lazımi hədəflərə yönləndirilməsi və onların nə qədər səmərəli olması barədə qızğın müzakirələr gedib. Vəziyyətin necə olmasından asılı olmayaraq, bu gün tətbiq edilən sanksiyalar hələ də Rusiya prezidenti Vladimir Putini tutduğu kursdan əl çəkməyə vadar etməyib.\nAmma sanksiyalara ünvanlanmış tənqidlər heç də həmişə düzgün olmur, çünki bu sanksiyalar artıq Rusiyanı zəiflədib, Putinin geniş manevr etmək imkanlarını tükəndirib.\nTənqidçilər çoxdandır ki, məhdud sanksiyalarla Putinin önünün kəsilməsinin mümkün olmayacağını deyirlər. Onların fikrinə görə, bu cür sanksiyalar yalnız sadə rusiyalılara ziyan vurur. Həqiqətən də sanksiyalar olduqca məhdud effekt verir, xüsusən də qısamüddətli perspektivdə.\nPutinin Ukraynaya müdaxiləsindən sonra görülən tədbirlər Rusiyanın sonrakı təcavüzünün qarşısını almağa kömək edib, onu dayandırıb. Ancaq buna baxmayaraq nə diplomatiyanın, nə də sanksiyaların indiki səviyyəsi Putini işğal etdiyi ərazilərdən çıxarmayıb.\n2014-cü ildən başlayaraq həyata keçirilən sanksiyalar sayəsində Rusiya Ümumi Daxili Məhsulunun böyüməsi hər il 2,5 faiz geriləyir. Hazırkı sanksiyalar kifayət qədər güclü görünməyə bilər, ancaq onların uzunmüddətli təsiri Rusiya iqtisadiyyatını ciddi şəkildə sarsıdacaq.\nUkraynaya təcavüzə cavab olaraq tətbiq edilən sanksiyalardan sonra 2015-ci ildə Beynəlxalq Valyuta Fondu apardığı təhqiqatın nəticələrinə dair materialını dərc edib. Həmin sənəddə göstərilir ki, Qərb sanksiyaları və Moskvanın buna əks sanksiyalarla reaksiya verməsi nəticəsində birinci mərhələdə Rusiyanın real Ümumi Daxili Məhsulu(ÜDM) 1-1,5 % azalıb.\nİlk baxışda bu, yetərli görünməyə bilər. Amma Beynəlxalq Valyuta Fondunun məruzəsində proqnoz verilir ki, sanksiyalar üzündən orta müddətli perspektivdə Rusiyanın ÜDM-i 9%-ə kimi aşağı düşə bilər. Son dəyərləndirmələrə əsasən beynəlxalq sanksiyalar Rusiya ÜDM-ni illik 1,5 faiz azaldır.\nABŞ-ın “Atlantic Council” analitik mərkəzindən iqtisadçı Andres Oslund(Andres Aslund) və politoloq Mariya Sneqovaya(Maria Snegovaya) hesab edirlər ki, getdikcə vəziyyət daha da ciddiləşəcək. Onların dəyərləndirmələrinə görə, 2014-cü ildən sanksiyalar Rusiya ÜDM-nin böyüməsini orta hesabla hər il 2,5 faiz aşağı salır. Bu baş verənlər hökumətin daha açıq maliyyə və pul -kredit siyasəti aparmasına mane olur.\nBeləliklə, 2014-cü ildən bu yana hər il Rusiya iqtisadiyyatının illik böyüməsi çox cüzi rəqəm - 0,3% təşkil edib. İqtisadiyyatın müəyyən mənada zəif böyüməsini həmçinin neft və qaz qiymətlərinin aşağı düşməsilə izah edirlər. Amma sanksiyalar sərmayəçilərin qərarlarına, şirkətlərə və dövlətə təsirsiz ötüşmür.\nÜmumiyyətlə, bundan sonrakı dövrlərdə Rusiyanın öz hərbi avantüralarını, diversiyalarını, repressiyalarını həyata keçirməsi üçün xeyli az resursu olacaq. Son illər artıq Moskva hərbi xərclərlə bağlı ambisiyalı planlarını azalatmaq məcburiyyətində qalıb ki, buna da sanksiyaların təsiri şübhəsizdir.\nPutinin özbaşınalığı və avantürası, həmçinin Rusiyanın ordu, təhlükəsizlik və kəşfiyyat strukturlarında öncül mövqe tutanların öz liderlərinə bənzəmələri göstərir ki, ölkədə yaxın zamanlarda əhəmiyyətli müsbət dəyişikliklər gözləməyə dəymir.\nElə bu səbəbdən də Vaşinqton və müttəfiqləri hazırkı sanksiyalara əlavələr etməli və həm də Rusiyanın iqtisadi böyüməsinə qarşı hərtərəfli və uzunmüddətli proqram hazırlamalıdırlar. Bu plan Moskva öz aqressiv kursundan əl çəkənə kimi davam etdirilməlidir.\nQərb Rusiya ilə mümkün olan sahələrdə əməkdaşlığa getməlidir(məsələn, silahlanmaya nəzarət və iqlim siyasətində). Lakin nə qədər ki, Putin öz ətrafıyla hakimiyyətdədir, Rusiya aqressiv davranacaq.\nPutin oliqarxlar və onların şirkətləri vasitəsiylə Britaniya, Almaniya və Avstriya kimi Qərb ölkələrinin keçmiş hökumət məmurlarını və isteblişment nümayəndələrinin dəstəyini satın alır. Belə şəxslərə qarşı tədbirlər görülməsi vacibdir.\nAşağıda qeyd olunanlar Rusiyanın iqtisadi böyüməsini əngəlləyə biləcək bir neçə əlavə tədbirlərdir:\n- Putinin ətrafını və ona yaxın olan oliqarxları, həmçinin də Kremlə xidmət göstərən Qərbin yüksək vəzifəli nümayənələrini hədəfə götürən fərdi sanksiyaların əhəmiyyətli dərəcədə genişləndirilməsi;\n- Rusiya bank təşkilatlarına qarşı maliyyə sanksiyalarının gücləndirilməsi;(Bu banklar vasitəsilə Kreml sevimli layihələrini maliyyələşdirir)\n- Qərbin maliyyə bazarlarına Rusiya hökumətinin girişini sərt şəkildə məhdudlaşdırmaq. Rusiya dövlət istiqrazlarının ikinci əldən alınmasını dayandırmaq;\n- Enerji sektorunda mövcud istehsala qarşı deyil, bu sahəyə investisiya yatırılmasına qarşı sanksiyaların genişləndirilməsi. Rusiya enerji şirkətlərinin sərmayə qoyuluşundan məhrum edilməsi;\n- Rusiyaya texnologiya ixrac edilməsinin dayandırılması üçün beynəlxalq koordinasiya tədbirlərinin sərtləşdirilməsi;\nƏlbəttə, ABŞ və müttəfiqləri Rusiya qarşısında dəqiq şərt qoymalıdırlar. Deyilməlidir ki, əgər Donbasdakı problem həll olunacaqsa, onda ünvanlı sanksiyalar ləğv edilə bilər. Lakin Rusiya çətin ki, bu sövdələşməyə maraq göstərsin.\nArtıq Putin rejiminə qarşı inadlı və ciddi iqtisadi təzyiq edilməsi ilə bağlı Transatlantik məkanının subyektlərinin öz aralarında strateji danışıqlar aparmalarının vaxtı gəlib çatıb. Sanksiyalara münasibətdə səmərəli, sistemli, uzunmüddətli yanaşma işlənib hazırlanmalıdır. Qərb siyasətinin mahiyyəti Putin Rusiyasını ətraf ölkələrə ziyan vurmaq imkanından məhrum etmək olmalıdır.\nDSX: Laçında iki hərbi qulluqçumuz vəfat edib - Yenilənib, Foto, Video\nBayden Putinə günəş eynəyi, Putin isə ona "xoxloma" hədiyyə edib\nƏliyevlərdən Ərdoğanlara hədiyyə - Fotolar, Video\nVan Damm azərbaycanlı gəlini ilə belə rəqs etdi - Video\nVandamın oğlu azərbaycanlı qızlaevləndi - Foto\nAzərbaycanda daha 48 nəfər koronavirusa yoluxdu - ölən yoxdur\nÖlkədə hər üç ailədən biri boşanır: Xəyanət əsas səbəbdir – Video\nMingəçevir İES-in inşaasında iştirak edən iş adamları pullarını ala bilmir – Şikayət, Video\nBakı Şəhər İcra Hakimiyyəti təmir edilən yaşayış evləri barədə məlumatı gizlədir\nAvropada peyvəndləmə koronavirusdan ölüm hallarını azaldır\n“Restoranda 100 adam yemək yeyə bilərsə, bəy və gəlin salona daxil olanda ora virus gətirir?" - Aqil Abbas\nNabranda yanğının söndürülməsinə helikopter cəlb olunub - Foto, Yenilənib\nİranda özünü Mehdi elan edən şəxsi motosikletlə vurub yerə saldılar – Video\nAzərbaycanda son sutkada vaksinasiya olunanların sayı açıqlandı\nSabahdan güclü külək əsəcək - Xəbərdarlıq\nQazilər əlillik dərəcələrinin təyin edilməsindən narazıdır\nGoranboyda yük avtomobilləri toqquşub: Xəsarət alanlar var - Video\n“Bizə 6 milyonu çox görürlər, özlərinin 60 milyonluq villası var" - Nazirə sərt cavab


Ölkəmizdə təhsilin modernləşdirilməsinə geniş imkanlar yaradılır - AZƏRTAC – Azərbaycan Dövlət İnformasiya Agentliyi\nÖlkəmizdə təhsilin modernləşdirilməsinə geniş imkanlar yaradılır\nAzərbaycan Prezidenti İlham Əliyevin doktorant və tələbələrin təqaüdlərinin artırılması ilə bağlı sərəncamlarını ürəkdən alqışlayırıq. Bu sərəncamlar ölkədə doktorant və tələbələrin təhsilə, elmə, intellektual yaradıcılığa olan münasibətlərinin stimullaşdırılması məqsədini daşıyan xeyirxah addımdır.\nBu sözləri Bakı Dövlət Universitetinin kitabxanaçılıq-informasiya fakültəsinin dekanı Azad Qurbanov AZƏRTAC-a müsahibəsində deyib. Dekan qeyd edib ki, ölkə rəhbərliyinin formalaşmaqda olan yeni elmi istiqamətlərin inkişafına xüsusi önəm verməsi, elmə, təhsilə göstərdiyi diqqət və qayğısı respublikamızda elmi-texniki tərəqqinin sürətlənməsinə, təhsilin modernləşdirilməsinə, təlim texnologiyalarının kompleks innovativliyinə geniş imkanlar yaradır. Prezidentin sərəncamları intellektual gəncliyin sosial təminatının yaxşılaşdırılması sahəsində atılan addımların parlaq təzahürüdür.\nƏsası ulu öndər Heydər Əliyev tərəfindən qoyulan dövlət gənclər siyasətinin əhəmiyyətindən bəhs edən Azad Qurbanov dahi rəhbərin ideyalarının Prezident İlham Əliyev tərəfindən çox uğurla həyata keçirildiyini bildirib.\nAZERTAG.AZ :Ölkəmizdə təhsilin modernləşdirilməsinə geniş imkanlar yaradılır


Metroda mütaliə – Vüsal Bağırlı | SENET.AZ\nBuradasınız: Ana səhifə / Araşdırma / OxucuKlubu / Redaktorun seçimi / Ədəbiyyat / Metroda mütaliə – Vüsal Bağırlı\nMetroda mütaliə – Vüsal Bağırlı\n16 Dekabr 2017 52 Baxış\nDöngəni burulub keçidin yanındakı kitab dükanına çatıram.\nBaşı məchul bir telefon oyununu səylə oynamağa qarışmış satıcının yanında dayanıram. Agımtıl yaşıl rənglənmiş köhnə rəflərdə çəpinə və eninə duzulmuş kitab sıralarını nəzərdən keçirirəm.\nDiqqətimi iki əsər cəlb edir. Dostoyevskinin “Ölü evdən qeydlər” və Kutzeenin “Barbarları gözləyəkən”i. Qiymətinə baxıram. Bu dəfə ikisini də almağa pulum yoxdur. Seçim etməliyəm. Hansını? Qərar verə bilmirəm. Qoy püşk müəyyən etsin. Dəmir pul havada fırlanaraq, ani parıltıyla ovcuma düşür. Satıcı oyundan ayrılıb, təəccüblə mənə baxır. Eybi yox, qoy bu dəfə olsun klassik ədəbiyyat.\nYeni təmir olunmuş metronun işiqli perronunda əlimi çantama salır, xəfif toxunuşla, nəvazişlə “yol yoldaşımı”, o qiymətli “inci”ni əlimə götürürəm Bu, bir az əvvəl aldığım həmin o kitabdır.\nMetroda kitab oxumağın müxtəlif özəllikləri var. Yeraltı dünya tanrısı Aidin səltənətində bu mənə ev və iş arasındakı dokkuz stansiyalıq gündəlik marşrutun darıxdırıcı özəlliklərini dəf etməyə kömək edir.\nPerrondan qatara ayaq basarkən aşkar edirsən ki, hər şey ilk baxışdan göründüyü qədər asan və rahat deyil. İçəridəki basabas və vur-çatlasın içərisində, bir sərkərdə uzaqgörənlıiyi ilə qərar qəbul edib, kitab oxumaq üçün uyğun və rahat yer seçməlisən. Əks halda 40-45 dəqiqəlik uzun yolda, kiminsə yorğun və bikef üzü, digərinin boşboğazlığı səni təqib edəcək. Mən adətən bunun üçün kürəyimi “söykənməyin” yazılmış istifadəsiz qapiya dayaq edirəm. Bu mövqe digər yerlərə nisbətən əlverişlidir.\nKitab oxumağa dalarkən fiziki bədənimiz yırğalanaraq tunellə hərəkət edən qatarda olsa da, şüurumuz zaman və məkan səddini aşaraq əsərin içinə baş vurur…\nBu zaman müxtəlif unikal, qeyri-adi hadisələr baş verə bilər. Bəzən, üzündən zəhrimar yağan qaşqabaqlı biri təsbehini burnunun ucunda oynadaraq deyir:\n- Qərdeşim, nə oxuyursan belə, avtoritetlərdən yazıblar?\nBaşımla təsdiq edirəm.\nİki oğlan yanımda dayanır. Biri dirsəyi ilə dümsükləyir:\n- Kim haqqında oxuyursan?\nQatarın yeknəsəq səsinə qarışan səsim zəifləyərək inamsız səslənir:\nGülüşmə səsi eşidilir:\n- Ala, sən qoğalı hələ indi başlamısan?\nDigəri oxuduğum əsəri haradan ve neçəyə aldığımı dəqiqləşdirir və hətta kitabın fotoşəklini də çəkir.\nBeləliklə, mütaliə zamanı özünün də xəbərin olmadan diqqəti cəlb edir, istəmədən və bilmədən kitab satışının havayı işləyən reklam agentinə çevrilirsən. Istənilən halda, metroya minərkən özünüzlə kitab götürün. Bu, ən faydalı məşğuliyyətdir….\nƏvvəlki yazı “Dünyanın gizli ocağı: Vatikan” kitabının təqdimat və imza günü keçiriləcək\nNövbəti yazı Axırda yaxşı olacaq – Simran Qədim


BEYNƏLXALQ BÖHRAN QRUPU QARABAĞIN STATUSUNUN MÜZAKİRƏSİNİ 10-15 İL SONRAYA KEÇİRMƏYI TƏKLİF EDİR\nDağlıq Qarabağ Münaqişəsi 9 Sentyabr 2005 10:32 (UTC+04:00)\n"Bir tərəfdən, Dağlıq Qarabağ ermənilərinin "Azərbaycan vətəndaşı", digər tərəfdənsə, "düşmən" adlandırılması sülh prosesini mümkünsüz edə bilər".\nTrend in Azadlıq radiosuna istinadən xəbər verdiyinə görə, bu barədə Bakıda səfərdə olan Beynəlxalq Böhran Qrupunun (BBQ) vitse-prezidenti Alen Deletroz "Azadlıq" radiosuna verdiyi eksklüziv müsahibədə bəyan edib. Vitse-prezident Dağlıq Qarabağ münaqişəsinin həlli üçün üç təkliflərinin olduğunu deyir. O, Dağlıq Qarabağın statusunun danışıqlarda ən problemli məsələ olduğunu önə çəkərək, bunun müzakirəsinin 10-15 il sonraya keçirilməsini təklif edir.\nCənab Deletroz hər iki tərəfin, xüsusilə də Azərbaycanın güc mövqeyindən çıxışlarını dayandırmasını vacib sayır: "Bir tərəfdən, Dağlıq Qarabağ ermənilərinin "Azərbaycan vətəndaşı", digər tərəfdən isə, "düşmən" adlandırılması sülh prosesini mümkünsüz edə bilər".\nBBQ-nin vitse-prezidentinin sözlərinə görə, ilk növbədə məcburi köçkünlərin işğal olunmuş ərazilərə qayıdışı təmin olunmalı, azərbaycanlı və erməni icmaları arasında əlaqələrin yaradılmasına çalışılmalıdır. "Bu isə Azərbaycan və Ermənistanın inandığı ölkələrin hərbi kontingentinin münaqişə bölgəsində yerləşdirilməsi hesabına edilə bilər" - deyə, cənab Deletroz vurğulayıb.\nO, bu təklifləri Azərbaycan və Ermənistan rəsmilərinə təqdim edəcəklərini bildirib.


“Kitabxananın ən böyük sponsoru dövlətidir”\nMilli Kitabxananın direktoru Kərim Tahirov: “Azərbaycan Dövlət Kitabxanası 1923-cü ildə 4 otaqlı mənzildə yaradılıb”\nAxundov adına Azərbarban Milli Kitabxanasının 85 yaşı tamam olur. Azərbaycanın milli sərvətlərindən hesab olunan bu kitabxana ölkədə elmin, təhsilin inkişafında önəmli rol oynayıb. Yubiley ovqatını yaşayan bu məbədin keçdiyi tarixi yol və bu günü ilə bağlı kitabxananın direktoru Kərim Tahirovla söhbətləşdik.\n- Yəqin ki, oxucuları daha çox maraqlandıran məsələ Milli Kitabxananın 85 il əvvəl necə yaranması ilə bağlıdır...\n- Azərbaycan Milli Kitabxanası 1923-cü ildə "Azərbaycan Dövlət Kitabxanası" kimi yaradılıb. Əvvəl Üzeyir Hacıbəyov küçəsində 4 otaqlı bir mənzildə fəaliyyət göstərib. 1924-cü ildə indiki İstiqlaliyyət küçəsinə - Elmlər Akademiyasının Rəyasət Heyətinin yerləşdiyi binanın birinci mərtəbəsinə köçürülüb. 1960-cı ildə bu binanın tikintisi başa çatıb. Bu bina layihələridirilərkən məxsusi dövlət kitabxanası üçün nəzərdə tutulub. 1961-ci ildə binanın açılış mərasimi olub. Açılış mərasimində o vaxtkı mədəniyyət naziri Abdulla Bayramov, xalq yazıçısı, Yazıçılar İttifaqının katibi Süleyman Rəhimov, Akademiyanın mərhum prezidenti Yusif Məmmədəliyev və digər tanınmış xadimlər iştirak ediblər. O vaxtdan kitabxana burada yerləşir.\n1923-cü ildə kitabxana cəmi 5 min kitab fondu ilə yaradılıb. Bu günsə kitabxananın fondunda 5 milyondan artıq kitab və digər çap məhsulları saxlanılır. 2003-cü ildən Milli Kitabxana adı ilə fəaliyyət göstərir.\n- Ümumi oxucu sayı nə qədərdir?\n- Milli Kitabxanaya il ərzində gələn oxucuların sayı 230 min nəfəri keçir. Amma daimi oxucularımızın sayı 38 min nəfərdir. Bu qeydiyyat 5 ildən bir keçirilir. Bununla yanaşı bu gün Milli Kitabxana virtual şəkildə də oxuculara xidmət göstərir. Virtual oxucularımızın sayı isə 90 mini keçib.\n- Deyirlər ki, dövrün dəyişməsi ilə bağlı kitaba maraq azalıb. Bu tendensiya Milli Kitabxanada da hiss olunurmu?\n- Mən bu fikirlə qətiyyən razı deyiləm. Ən azı faktlarımız bu fikrin düzgün olmadığını sübut edir. Milli Kitabxanaya gün ərzində min nəfərdən artıq oxucu gəlirsə, mən deməzdim ki, kitab oxucularının sayı azalıb. Sadəcə, 90-cı illərin əvvəllərindən başlayaraq kitabxanalarımıza yeni ədəbiyyatların daxil olmasında ciddi problemlər yaranmışdı. Bilirsiniz ki, müasir dövrün oxucularını yeni informasiya, yeni material maraqlandırır. Köhnə kitabı nə qədor oxuyarlar? 90-cı illərin sonlarına qədər bu tendensiya davam etdi. 1998-ci ildən başlayaraq kitabxanaların kitabla, xüsusən də latın qrafikalı ədəbiyyatla təminatında ciddi tədbirlər görüldü. 2003-2004-cü illərdən başlayaraq prezidentin sərəncamı ilə ölkədə latın qrafikası ilə kitabların kütləvi nəşrinə başlandı. Bu kitablar da kitabxanaların fonduna daxil olduqca, artıq oxucular da kitabxanalara qayıtmağa başladılar.\n- Oxucular arasında yaş həddi necədir?\n- Gənclər Milli Kitabxanadan daha çox istifadə edir. Bu faktdır. Çünki böyük əksəriyyəti tələbə, magistr, aspirant, elmi işçi olan gənclər kitabxananın imkanlarından daha çox yararlanırlar. Amma orta və yaşlı nəsildən olan oxucularımız da az deyil.\n- Belə mülahizələr də var ki, İnternetin dairəsi genişləndikcə, çap formalı ədəbiyyata maraq da azalacaq. Bu "təhlükəni" görürsünüzmü?\n- Axı dedim ki, bizim virtual oxucularımız da var. Biz də bu gün işimizi informasiya, internet əsrinin tələblərinə uyğun şəkildə qururuq. Siz kitabxanaya gəlmədən virtual şəkildə, kitabxanaya oxucu yazıla bilərsiniz. İnternetdə anket açılır, tələb olunan məlumatları qeyd edirsiniz, sonra da sifarişinizi verirsiniz. Məsələn, hansısa kitabı sifariş vermək istəyirsinizsə, bizim elektron kataloqa girirsiniz. Orada sizə lazım olan kitabın adını qeyd edirsiniz. Həmin kitabı burada tapıb hazır qoyurlar. 2 saatdan, sonra siz gəlib kitabı götürürsünüz. Bizim elektron kitabxanamız da var. Orada 400-dən artıq kitab elektron şəkildə həmin kitabxanada yerləşdirilib. Əgər sifariş verilən kitabın tam mətni bizim saytda varsa, heç kitabxanaya gəlməyə ehtiyac qalmır. Evinizdə oturub həmin kitabı oxuyursunuz. Yubiley ərəfəsində daha bir iş forması tətbiq etməyə başlamışıq. Əgər oxucu kitabın hansısa hissəsini istəyirsə, biz onun surətini çıxarıb oxucunun elektron ünvanına da göndoririk. Amma sözün əsl mənasında oxucudursa... Bizim də öz prinsipimiz var. Sifarişçi Milli Kitabxananın qeydiyyatlı oxucusu olmalıdır.\n- Qəzetçi olduğumuz üçün Milli Kitabxanada dövrü mətbuatın vəziyyəti də bizim üçün maraqlıdır. Bu sahədə vəziyyət necədir?\n- Dövrü mətbuat sahəsində çox ciddi addımlar atılıb. 2007-ci ildə bizdə mətbuatın analitik məlumat bazası yaradılmağa başlanıb. Əgər sizi jurnalistikaya dair material maraqlandırırsa, qəzetdə və ya jurnalda bu barədə hansı yazılar çıxıbsa, onlar ekrana gəlir. Biz artıq dövrü mətbuatın analitik bazası əsasında elektron mətni veririk. Bizim ucqar kəndlərdə, xarici ölkələrdə qəzetlərimizi ala bilmirlər. Kitabxananın yaratdığı bu imkanlar onlara kömək edir. Yəni, oxuculara kitabxanadan kənar xidmət göstərməyə çalışırıq. Amma qeydiyyata düşmək üçün bir dəfə gəlməlisən.\n- Sadaladığmız xidmətlər ödənişlidir, yoxsa...\n- Milli Kitabxana ödənişli əsasda heç bir xidmət göstərmir.\n- Dünyada da belə təcrübə yoxdur?\n- Mən bir çox dünya kitabxanalarında olmuşam. Hər şey pulladır. Bizdə Milli Kitabxana dövlətin təminatındadır. Dövlətimiz Milli Kitabxanaya kifayət qədər vəsait ayırır. Ona görə, bu gün biz oxuculara göstərdiyimiz xidmətləri pullu etməyə ehtiyac yoxdur. Əgər sabah buna ehtiyac olarsa, bu başqa məsələdir. Bir də axı bunun mexanizmi yaradılmalıdır. Oxucu xidmətə görə evdən pul gətirib verməyəcək ki? Gərək bizim imkanımız ola ki, xidmət haqqını kart vasitəsilə oxucudan ala bilək. Bunlar hamısı mexanizmdir. Bu gün Milli Kitabxananın ən böyük sponsoru dövlətidir. Dövlət vəsaiti bizə kifayət edir və hansısa sponsordan bir şey gözləmirik.\n- Gələn həftənin ilk günlərindən yubiley tədbirlərinə başlayırsınız. Hansı tədbirlər nəzərdə tutulur?\n- Yubiley tədbirləri çərçivəsində noyabrın 17-19-da Milli Kitabxananın 85 illiyi keçirilicək. 18 ölkədən 30 nəfər qonağımız gələcək. Bunlar dünyanın aparıcı kitabxanalarının direktorları və beynəlxalq kitabxana təşkilatlarının rəhbərləridir. Noyabrın 17-də saat 11.00-da Milli Kitabxananın binasında sərgilərimizin açılış mərasimi olacaq. Bundan başqa iki beynəlxalq konfrans keçiriləcək. Biri Türkdilli Ölkələrin Milli Kitabxanalarının Direktorlarının II Konfransıdır. Bu konfransda türkdilli ölkələrin milli kitabxanalarının vahid şəbəkədə birləşdirilməsi məsələsi müzakirə olunacaq. Bir də bu ölkələrin kitabxanalarmda saxlanılan əlyazmaların kataloqunun hazırlanması. Digər tədbir Avrasiya Kitabxanalar Assambleyasının 10-cu iclasının keçirilməsidir. Milli Kitabxanamız həmin təşkilatın beş təsisçisindən biridir.\n17 noyabrda Musiqili Komediya Teatrında təntənəli mərasim və sonda böyük konsert olacaq.\nP.S. "Ekspress" qəzetinin kollektivi də yubiley münasibətilə Milli Kitabxananın əməkdaşlarını təbrik edir.\nEkspress.- 2008.- 15-17 noyabr.- S. 6.


“AzTV-dən seçmələr” səhifəsinin adminstratoru olan Ömər Məmmədov narkotik ittihasmı ilə həbs edilib\nMayın 29-da Bakı Ağır Cinayətlər Məhkəməsində qanunsuz narkotik ticarətində ittiham olunan 19 yaşlı facebook fəalı Ömər Məmmədovun işi üzrə proses davam edib.\nBu gün keçirilən iclasda vəkillər bir neçə sənədin işə əlavə edilməsi haqqında vəsatət qaldırıblar: Nərimanov rayon məhkəməsinin Daxili İşlər Nazirliyinin Narkotiklərə qarşı Mübarizə İdarəsinin Məmmədovun saxlanılması və onun üzərində axtarış aparılmasının qanunauyğunluğunun yoxlanılması üçün müraciət etmədiyi haqqında cavabı.\nQanunvericiliyə əsasən, sözügedən tədbir məhkəmə sanksiyası olmadan həyata keçirilibsə, polis 48 saat ərzində məhkəməyə məlumat verməlidir.\nBundan başqa, vəkil hal şahidi qismində Elnur Məhərrəmov adlı eyni şəxsin iştirak etdiyi işlər üzrə bir neçə məhkəmə hökmündən çıxarışlar təqdim edib.\nVəkil həmçinin Ö.Məmmədovun atası Elyarın məhkəməyə çağırılması haqqında vəsatət qaldırıb.\nOnu oğlunun saxlanmasından iki gün əvvəl DİN-in Baş Mütəşəkkil Cinayətkarlıqla Mübarizə İdarəsinə (MCMBİ) çağırıblar və təzyiq göstərərək, Ömərin facebook-dakı fəaliyyətinə son qoymasını tələb ediblər.\nMüdafiə tərəfi həmçinin Məmmədovu və atasını dindirən MCMBİ əməkdaşlarının şahid qismində çağırılması haqqında vəsatət qaldırıb.\nVəkil Əlaif Həsənov həmkarının vəsatətlərini dəstəkləyib. Lakin hakim yalnız sənədlərin işə əlavə edilməsi haqqında vəsatəti təmin edib.\nDaha sonra şahid qismində DİN-in Narkotiklərə qarşı Mübarizə İdarəsinin baş əməliyyatçısı İlkin Ələkbərov dindirilib.\nO, metronun “Nəriman Nərimanov” stansiyası yaxınlığında stamotoloji klinikadan çıxarkən Məmmədovu saxlayanlardan biri olub.\nOnun iddiasına görə, Ö.Məmmədov özü üzərində narkotik maddə olduğunu etiraf edib və onlar polis idarəsinə gediblər, ona heç bir təzyiq göstərilməyib.\nLakin müttəhim iddia edir ki, məhz Ələkbərov onun cibinə narkotik atıb.\nPolis isə iddia edib ki, Məmmədov polisdə “özünü yaxşı aparıb”.\nBu zaman vəkillər Ələkbərovun Məmmədovun özünü necə apardığından necə xəbəri olduğunu soruşublar.\nBelə ki, onun işi saxlanılan şəxsin polisə çatdırılması ilə yekunlaşır. Deməli, o, saxlanılan şəxsin dindirilməsində iştirak edib ki, buna da hüququ yox idi.\nBuna cavabda polis deyib ki, Məmmədovun mobil telefonunu, pul kisəsini və narkotikləri “könüllü” təhvil verməsini nəzərdə tutur.\nƏləkbərov vəkillərin Məmmədovun saxlanılması üçün əsas olan “əməliyyat məlumatında” konkret olaraq nə deyildiyi haqqında sualına aydın cavab verə bilməyib.\nLakin vəkil X.Bağırov bildirib ki, iş materiallarında qrup rəhbəri Məmmədovun narkotik “satdığı” haqqında məlumat olduğunu yazıb.\nŞahidin nəzakətsiz davranışı Məmmədovun doğmalarının və dostlarının da narazılığına səbəb olub. Proses 6 iyun saat 16.00-da davam etdiriləcək.\nMəmmədov sosial şəbəkələrdə fəal iştirak edirdi, xüsusən, facebook-da hakimiyyətin nöqsanlarını ələ salan karikaturalar, kollajlar və şərhlər yer alan “AzTV-dən seçmələr” səhifəsinin administratorlarından biri idi.


Azərbaycan diasporu və dünya mediası ilə iş prinsipi\nAzərbaycan diasporu və dünya mediası ilə iş prinsipi Hadisə\nAzərbaycan diasporu indiyədək uzun inkişaf yolu keçib, onun fəaliyyəti nəticəsində bir sıra uğurlara da imza atılıb. Diaspor təşkilatlarının sayı da az deyil. Amma say keyfiyyət göstəricisi deyil və uğurlara rəğmən həll edilməsi zəruri olan kifayət qədər ciddi problemlər var.\nƏvvəlcə qeyd edək ki, Azərbaycan kimi ərazisi işğalda olan və yerləşdiyi coğrafi məkana görə, burada marağı olan böyük dövlətlərin ciddi təzyiqlərinə məruz qalan dövlətlərin güclü diaspora ehtiyacı var. Ümumiyyətlə, güclü diaspor anlayışı nədir, diasporun güclü olması üçün nə lazımdır, əsas komponentlər nədən ibarətdir? Təbii ki, başqa ölkələrdə yaşayan azərbaycanlılar həmin cəmiyyətlərə inteqrasiya olmalı, dili mükəmməl bilməli və daha çox intellektual sahələrdə fəaliyyət göstərməlidirlər. Bizim təhlil edəcəyimiz müzakirə mövzusu isə bu deyil. Qeyd etdiyimiz məsələlər üçün uzun illər lazımdır və xaricdə yaşayan ikinci nəsil azərbaycanlıların bu mərhələyə çata biləcəyi daha çox inandırıcı görünür.\nBəs hazırda nə etməliyik? O halda indiki real sosial baza və şərtlərlə fəaliyyət göstərən diaspor təşkilatlarımız effektiv fəaliyyət göstərmək üçün ilk növbədə yaşadıqları ölkələrin mediası ilə sıx əlaqələr qurmalıdırlar. Bunu bacarmayan, jurnalistləri keçirdikləri tədbirə gətirə bilməyən təşkilatların işini uğurlu, fəaliyyətini ciddi hesab etmək olmaz. Deməli belə təşkilatlar zəiflər kateqoriyasına aiddirlər. Təssüf ki, bunların sayı az deyil.\nUzun illər boyu formalaşan mənfi ənənə\nBir məsələni xüsusi qeyd etmək zəruridir. Eyni taktiki fəaliyyət nəticəsində illər uzunu mənfi ənənə formalaşıb. Yəni xaricdə keçirilən tədbirlərə daha çox adam toplamaq. Təbii ki, tədbirləimizə daha çox insanın qatılması çox yaxşıdır. Amma bir şərtlə ki, bu insanlar həmin ölkənin vətəndaşlarlı və ya ümumilikdə digər millətlərin nümayəndələri olsun. Amma bizdə uzun illərdir davam edən ənənə necədir? Tutaq ki, Qarabağ, Xocalı soyqırımı və ya Azərbaycanla bağlı hər hansı bir mövzuda keçirilən tədbirə yalnız azərbaycanlılar, ən yaxşı halda isə Türkiyə türkləri qatılırlar. Yəni bir sıra hallarda Azərbaycanın problemlərini bilən soydaşlarımızdan savayı tədbirə heç kim gəlmir. Təbii ki, belə tədbirlər heç kimə lazım deyil. Bu kimi addımlar boş yerə xərclənən maliyə deməkdir. "Zal dolu olsun" prinsipini reallaşdırmaq üçün kifayət qədər ciddi işlərin görülməsinə yetən maliyyə vəsaiti xərclənir. Həmin tədbirə Azərbaycandan çoxsaylı insanlar gedir ki, bu qədər insana maliyyə xərcləmək turist səfərindən başqa bir şey deyil. Bu tədbirlərə Azərbaycandan azsaylı insanların qatılması laızmdır ki, maliyyə xərci cüzi olsun. Bura Diasporla İş üzr Dövlə Komitəsinin əlaqədar əməkdaşı, çıxışçılar və media nümayəndələrindən savayı heç kim daxil edilməməlidir. Qısa bir test edək. Tutaq ki, bir tədbirə Azərbaycandan Almaniyaya 20 nəfər aparılır. Bu 20 nəfərin təyyarə biletləri, otel və qida xərcləri təqribən 25 min manata qədər vəsait deməkdir. 25 min manat xərcləyirik və 20 nəfər Avropaya turist səfəri edir, nəticədə biz heç nə qazanmırıq. Amma bunun əvəzində hər hansı bir Avropa ölkəsinin hər hansı bir mətu otrqanında, əyalət nəşrlərində belə kiçik həcmli bir yazı dərc etdirsək müsbət nəticə baxmından nə qədər böyük bir fərqin şahidi olarıq. Onu da nəzərinizə çadıraq ki, Avropa ölkələrində 150 min tirajla nəşr olunan əyalət qəzetləri fəaliyyət göstərir və bunun da böyük əksəriyyəti abunə yolu ilə yayılır. 150 min tirajlıq mətbu orqanda nəşr olunan Azərbaycanla bağlı yazını 5 min nəfər oxuyursa deməli bu, "zal dolu olsun" prinsipi ilə keçirilən tədbirlərdən 5 min dəfə əhəmiyyətli sayılır.\nİşi bilən jurnalistlərlə daha sıx əməkdaşlıq vacibdir\nQeyd edək ki, Diasporla İş üzrə Dövlət komitəsi Azərbaycanda diaspor üzrə yazan jurnalistlərlə daha sıx əməkdaşlıq etməldir. Azərbaycanda barmaqla sayılacaq qədər diaspor işini bilən, Avropada, Amerikada və digər yerlərdə fəaliyyət göstərən azərbaycanlılarla şəxsi əlaqələri olan və onların əksəriyyətini şəxsən tanıyan jurnalistlər var. Məsələn, Komitənin xaricdə yaşayan hr hansı bir diapsor təşkilatının rəhbəri və ya diaspor fəalı ilə rəsmi əməkdaşlıq münasibəti varsa, jurnalsitlərin onlarla formalaşmış şəxsi münasibətləri var. Deməli həm də jurnalistlər kimin nəyə qadir olduğunu daha yaxşı bilirlər. Və ya elə diaspor təşkilatı və ya onun rəhbər ola bilər ki, Azərbaycanda özünü tanıtmaq istəyir, amma ortada ciddi fəaliyyəti yoxdur. Belə məsələlərdə də Komitə jurnalistlərə tövsiyyə verə bilər. Bu üzdən daha sıx qarşılıqlı əməkdaşlıq uğurlu kadrların seçilməsinə şərait yaradar ki, bunun nəticəsində həyata keçirilən layihələrə daha düzgün formada maliyyə yardımı edilə bilər. Belə olduqda isə həmin maliyyənin daha ciddi effektiv nəticələrə sərf olunduğunu müşahidə edə bilərik. Xarici media ilə iş prinsipində Diaspor Jurnalistləri Birliyinin (DJB) müsbət fəaliyyəti var. Bu təşkilatın "0" büdcə ilə həyata keçirdiyi layihələr nəticəsində bir sıra ölkə mediasında Azərbaycanla bağlı yazıların nəşr edilməsinə nail olunub.\nDJB bu ötən il ərzində 6 ölkənin 8 mediasında Azərbaycan, eləcə də Qarabağ həqiqətləri ilə bağlı məqalələr dərc etdirib.\nPakistanın "DNA" informasiya agentliyində və "Centreline" jurnalında Xocalı faciəsi ilə bağlı məqalə, Litva Respublikasının məşhur "slaptai.lt" internet portalında ermənilərin Azərbaycan xalqına qarşı törətdiyi 31 Mart soyqırımdan bəhs edən məqalə, Pakistanın dövlət qəzeti "Daily Parliament Times"da da "Erməni vandalizminə qarşı Azərbaycan tolerantlığı" adlı məqalə, Gürcüstanın "İberiana2" elmi saytında "Ermənilər qondarma erməni soyqırımının yalan olduğunu etiraf edirlər" adlı yazı dərc olunub. Bundan başqa Almaniyada nəşr olunan "Bakış" jurnalında, Türkiyənin "sporajans.com.tr" saytında, İtaliyanın məşhur "Capitolino Flaş" (Paytaxt İşığı) qəzetində yazılar dərc olunub.\nBu il yanvarın 22-də isə Avstraliyanın beynəlxalq "Ancient-origins.net" (Qədim mənşələr) saytında Azərbaycan ərazisindəki Alban məbədləri haqqında məqalə dərc edilib. Bu ənənə davam etdirilir.\nKadrların seçimi böyük önəm daşıyır\nÜmumiyyətlə, gəlin görək xarici media ilə əlaqələri olan nə qədər təşkilatımız var? Belə təşkilatlar və ya diaspor fəallarının sayı çox azdır. Çox təəssüf ki, xarici media ilə iş zəifdir. Diasporla İş üzrə Dövlət Komitəsi əlaqələri geniş, mediaya, dövlət qurumlarına, parlamentə çıxış imkanı olan soydaşlarımızla işləməyə üstünlük verməlidir. Onu da nəzərinizə çatdıraq ki, son zamanlar az da olsa belə tədbirlərin şahidi oluruq. Məsələn, 2015-ci il yanvarın 28-də Macarıstanın paytaxtı Budapeştdə Soyqırım Həqiqtələrinin Tanıdılması İctimai Birliyinin "Qardaşlıq" Macar – Azəri Birgə Cəmiyyəti ilə birgə təşkil etdiyi, bizim də qatıldığımız "Xocalı soyqırımına beynəlxalq hüquqi baxış və əsassız erməni iddiaları" adlı konfrans keçirildi. Tədbirə 3 Macarıstan televiziyası, 7 qəzet və İnformasiya agentliklərinin əməkdaşları qatılmışdılar. Tədbir həmin KİV-lərdə geniş şəkildə yayıldı. Konfrans iştirakçılarının 90 faizi isə macarlar idi. Macarları tədbirə dəvət edən, orada geniş əlaqələrə malik olan Macar – Azəri Birgə Cəmiyyətinin sədri\nRamiz Əmirli idi. Ramiz Əmirli "hələlik mənim rəhbərlik etdiyim "Qardaşlıq" cəmiyyəti Komitə ilə birgə tədbir keçirməyib. Biz, nəinki, Diasporla İş üzrə Dövlət Komitəsi, Azərbaycanı sevən hər bir şəxslə işbirliyi qurmağa hazırıq",-deyə bildirdi: "Nəzərinizə çatdırım ki, biz, cəmiyyət olaraq həmişə xarici mətbuatı izləyirik. Buna məcburuq. Macarısatanla bərabər Avropanın digər ölkələrində ölkəmiz haqda yazilar da çap etdiririk. Buna çox ehtiyac var. Əlbəəttə ki, biz, daha da güclənməliyik. Bunun ücün dövlətimizin, Diasporla İş üzrə Dövlət Komitəsinin kölgəsini həmişə üzərimizdə hiss etməliyik. Dövlətimizi layiqincə təmsil edən hər bir cəmiyyətə, vətəndaşa dəstək vermək lazimdir. Diaspor işi o zaman daha effektli ola bilər ki, bu iş həmin ölkələrdə uzun müddət yaşayan, həmin millətin dilini- sirrini bilən, orada müxtəlif təbəqələrdə, eyni zamanda, mediada dostluq əlaqələri qurmağı bacaran insanlarla aparılsın".\nDigər geniş əlaqələri olan soydaşlarımızdan biri Hollandiyada yaşayan Vüqar Abbasovdur. Vuqar Abbasov Azərbaycan, Hollandiya və Beynəlxalq Jurnalistlər Birliyinin üzvüdür, holland dilini bilir, holland mediasında dəfələrlə yazıları dərc olunub, holland millət vəkilləri, bələdiyyə sədrləri və digər təşkilatlarla əlaqələri var. Amma təəssüf ki, Diaporla İş üzrə Dövlət Komitəsi bu şəxslə də əməkdaşlıq etmir. Vuqar Abbasov bildirdi ki, Diasporla İş Üzrə Dövlət Komitəsində şəxsən tanıdığı və hörmət etdiyi insanlar da çalışır: "İşgüzar baxımdan isə komitə ilə heç bir bağlılığımız yoxdur. Öncələr də mətbuatda bizim olmayan əlaqələrimiz barədə dəfələrlə yazmışam və dəyişən heç bir şey yoxdur. Ancaq buna görə kimisə, konkret komitəni itiham etmək fikrindən çox-çox uzağam". Onun sözlərinə görə, Niderlandda və eləcə də digər ölkələrdə mətbuatla işin nə dərəcədə əhəmiyyətli olduğunu təsəvvür etmək o qədər də çətin deyil: "Burda insanlar mətbuatı gündəlik izləyirlər və bir çox halda bir qəzeti bir neçə adam oxuyur. Sadə niderlandlıların bir çoxunun belə bir adətləri var ki, özləri qəzetləri oxuduqdan sonra qonşularına, yaxud digər tanıdıqlarına verirlər və bu da o deməkdir ki, qəzet əslində öz tirajından daha artıq insana çatmış olur. Müasir dövrümüzdə mediyanın insanlara rolu danılmazdır. Niderlandda hətta mediyanın vasitəsi ilə siyasətçilərə yaxşı mənada təsir belə etmək mümkündür. Mətbuatın qaldırdığı hər hansı bir məsələyə, siyasətçilərə ünvanladığı suallara yerli siyasət adamları çox nadir halda biganə qalarlar və hətta deyərdim ki, qalmırlar. Mən bunu şəxsi təcürübəmdən deyirəm. Niderlandın ən böyük partiyası olan PvdA – nın sədrindən tutmuş hər hansı bir bələdiyyənin üzvünə qədər suallar göndərdiyim vaxtlar olub və demək olar ki, heç bir vaxt suallarım cavabsız qalmayıb. Zaman-zaman bir çox oxucularımız mənim Niderland siyasətçiləri ilə hazırladığım müsahibələri Azərbaycan mətbuatından oxumaq imkanı qazanıblar (yeri gəlimişkən qeyd edim ki, həmən yazılar həm də yerli Niderland mətbuatında gedib). Düşünürəm ki, çalışıb jurnalist dostlarımızın sayını çoxaltmalıyıq. Əgər jurnalistlərə həqiqətlərimizi sübut edə bilsək, onlar bu həqiqətləri siyasətçilərə təqdim və sübut edə biləcəklər".


Hamilə həyat yoldaşına kimsə yer vermədiyi üçün qəribə addım atdı\n10:30 25 Noyabr 2020\n© AP Photo / Iuliia Stashevska\n23:23 07.12.2019 Qısa URL\nXəstəxananın kameralarında qeydə alınan bu görüntü orada çalışan polislər tərəfindən yayımlanıb. Video qısa müddətdə 7 milyon dəfə izlənilib\nBAKI, 7 dekabr — Sputnik. Hamilə həyat yoldaşını xəstəxanaya aparan və kimsənin ona yer vermədiyini görən kişi ətrafdakıları təəccübləndirəcək addım atıb. Sputnik Azərbaycan-ın Türkiyə mediasına istinadən xəbərinə görə, hadisə Çində xəstəxanaların birində baş verib. Hamilə həyat yoldaşını həkim müayinəsinə gətirən kişi onun saatlarla ayaq üstdə qalmasına razı olmayaraq yerə əyləşib və qadını kürəyində otuzdurub.\nXəstəxananın dəhlizində əyləşən və bunları izləyən şəxslər isə sadəcə olaraq təəccübləndiklərini büruzə veriblər. Xəstəxananın kameralarında qeydə alınan bu görüntü orada çalışan polislər tərəfindən yayımlanıb. Video qısa müddətdə 7 milyon dəfə izlənilib.


Dekabrın 18-də məhərrəmlik başlayır - modern.az\n15 Dekabr 2009, 13:35 | ÖLKƏ\nDekabrın 18-də məhərrəmlik başlayır\nBu gün Qafqaz Müsəlmanları İdarəsinin Qazilar Şurası Məhərrəm ayı ilə bağlı fətva verib. Modern.az-ın məlumatına görə, fətvada Məhərrəm ayının dekabrın 18-də başladığı bildirilib. Aşura günü isə dekabrın 27-nə təsadüf edir.\nQeyd edək ki, Məhərrəm Hicri Qəməri təqvimi ilə İslamın birinci ayıdır. Bu ayın Aşura günündə İmam Hüseyn Əleyhissalam və yaxınları Yəzid ibn Muaviyyənin qoşunları tərəfindən qətlə yetirilib.


"Sarvan" folkor ansabılı Türkiyədə 15-ci Dənizli Beynəlxalq Rəqs Festivalında iştirak edib » ZİM.Az | "ZİYA" İnformasiya Mərkəzi\nAzərbaycanlıların Mədəniyyət Mərkəzinin nəzdində fəaliyyət göstərən "Sarvan" folklor ansambılı Türkiyənin Dənizli şəhərində keçirilən rəqs festivallarına qatılaraq Gürcüstanı təmsil edib. Ansambıl festivallarda gürcü və azərbaycan xalq rəqsləri və mədəniyyət nümunələri nümayiş etdiribdir.\nDenizli şəhər Bələdiyyəsi tərəfindən təşkil olunan festivala 11 ölkədən 380-ə yaxın iştirakçı qatılıbdır.\nAnsabılın çıxışları böyük iztihamla qarşılanaraq izləyiciləri heyrətə gətiribdir. Ansamılın bədii rəhbəri Cəmilə Məmmədovanın sözlərinə görə gürcü və azərbaycan xalq rəqsləri, aşıq maxnıları yerli əhali və xarici təmsilçilər tərəfindən müsbət qarşılanaraq böyük maraq yaradıbdır.\n7 gün davam edən festivalın qala gecəsində Gürcüstanı təmsil edən "Sarvan" folklor ansambılına mükafatlar təqdim olunubdur.\nFestivalın sonunda təşkilat komitəsi ən yaxşı iştirakçıları seçərək ənənəvi Zeybək rəqsini ifa etmək üçün səhnəyə dəvət etdi, iştirakçıların içində Gürcüstan təmsilçiləri də yer aldı.\nQeyd edək ki, Azərbaycanlıların Mədəniyyət Mərkəzinin nəzdində fəaliyyət göstərən "Sarvan" folklor ansambılı 9 ilə yaxındır ki, dəstək almadan fəaliyyət göstərir, qrupun nəzdində aşıqlar qrupu, gürcü və azərbaycan rəqslərindən ibarət gənclər və yeniyətmələrdən ibarət qrup, maxnı və musigi bölümü fəaliyyət göstərir. Ansambıl bir çox beynəlxalq və ölkədaxili müsabiqələrə və festivallara qatılaraq nailiyyətlər əldə edib.


Lökbatandakı zəhərlənmə ilə bağlı rəsmi açıqlama\nSəhiyyə Nazirliyi Bakının Qaradağ rayonunun Lökbatan qəsəbəsində baş vermiş təbii qazdan kütləvi zəhərlənmə hadisəsi ilə bağlı açıqlama verib.\n"Axar.az"ın APA-ya istinadən verdiyi xəbərə görə, Səhiyyə Nazirliyinin mətbuat xidmətinin rəhbəri Anar Qədirli açıqlamasında deyib ki, hadisə nəticəsində təbii qazdan 115 nəfər zəhərlənib.\nOnun sözlərinə görə, zəhərlənənlərdən 70-nə hadisə yerində ilkin tibbi yardım göstərilib və onlar evə buraxılıblar. Zəhərlənən digər 45 nəfər Kliniki Tibbi Mərkəzin Toksikologiya Mərkəzinə çatdırılıb və onlardan 43-ü hospitalizasiya olunub: "Həmin xəstələrin həyatı üçün heç bir təhlükə olmadığından onlara tibbi yardım göstərildikdən sonra hamısı evə buraxılıb. Hazırda heç bir xəstəxanada zəhərlənən insan yoxdur, onların vəziyyəti yaxşı olduğundan evə yazılıblar".\nHadisə yerində 45 yaşlı Natalya Məmmədovanın ölməsinə gəlincə A. Qədirli qeyd edib ki, onun təbii qazdan zəhərlənmə nəticəsində öldüyü ehtimal olunmur. Hazırda məsələ ilə bağlı ekspertiza və cinayət işi açılıb. Bütün səbəblər onların nəticələrindən sonra məlum olacaq.\nQeyd edək ki, dünən axşam saatlarında Bakının Qaradağ rayonunun Lökbatan qəsəbəsində kütləvi zəhərlənmə baş verib. Qəsəbənin Vilayət Əsgərov küçəsində beşmərtəbəli 4 yaşayış binasında qazdan kütləvi zəhərlənmə olub.\n2014.03.06 / 11:11


18 May 2018 17:02 | 1 117\nAzərbaycan Milli İncəsənət Muzeyində “Humay” Milli Mükafatının növbəti dəfə təqdimatı keçirilib. Muzeydən SİA-ya bildirilib ki, mərasimdə muzeyin direktoru, Əməkdar İncəsənət Xadimi Çingiz Fərzəliyev çıxış edərək tədbirin əhəmiyyətindən söz açıb. Rəhbərlik etdiyi qurumun da bu mükafata layiq görülüdüyünün ikiqat sevinc olduğunu deyən Ç. Fərzəliyev, kollektivi təbrik edib, hər kəsə təşəkkürünü bildirib.\nMədəniyyət Nazirliyinin şöbə müdiri Fikrət Babayev deyib: “Uzun illər ərzində formalaşan Azərbaycan Milli İncəsənət Muzeyi öz fəaliyyətinin ən yüksək çiçəklənmə dövrünü yaşayır. Bu nailiyyət, həm də muzeyin rəhbəri, professor Çingiz Fərzəliyevin əməyinə əsaslanır . Bu gün muzey ən tələbkar qonaqlarını belə, məmnun etmək bacarığına malikdir. Muzeyin ekspozisiyasına maraq göstərənlərin əksəriyyətinin gənclər və uşaqların olması çox sevindirici haldır”.\nMədəniyyət Nazirliyinin sektor müdiri Azadə Hüseynova çıxışında muzeyin ölkənin ən aparıcı muzeyi olduğunu qeyd edib: “Milli və dünya xalqlarının maddi-mənəvi və mədəni irsini qoruyub saxlayan muzey beynəlxalq aləmdə öz nüfuzu ilə seçilir. Muzeyin günü-gündən artan uğuru bütün əməkdaşlarının öz işinə böyük sevgi və qayğısının göstəricisidir”, - deyə A. Hüseynova söyləyib.\nQeyd edək ki, “Bakılı” Beynəlxalq Mədəniyyət Cəmiyyəti tərəfindən təsis olunan bu mükafat hər il tanınmış mədəniyyət xadimlərinə, eləcə də idman və televiziya nümayəndələrinə təqdim edilir.


1971-ci ildən etibarən Dərbənd ərazisində aparılan arxeoloji qazıntılar bu qədim şəhərin iqtisadi həyatına dair narrativ mənbələrin məlumatlarını tamamlayır. Qazıntılar nəticəsində iki hissədən – içqala (kuhəndiz) və şəhərin özündən (şəhəristan) ibarət olan orta əsrlər Dərbəndinin strukturu müəyyən edilmişdir.Dərbəndin müdafıə istehkamları kompleksində Narınqala içqalası xüsusi yer tuturdu. İçqalanın mədəni təbəqələrinin ümumi qalınlığı 10 metrə çatır. Şəhərin içqalasının şimal-qərb hissəsində orta əsr xan sarayı kompleksinə aid ümumi sahəsi 85 m2 olan 4 bina aşkar edilmişdir. Çoxlu ocaq və təndirlər daş özüllər üzərində yaxşı qalmış buruqvan oyma naxışlarla bəzədilmiş ağac sütunlar və bişmiş kərpicdən dekorativ oymalı kvadrat sütun üzə çıxarılmışdır. Beşinci komplekslə bağlı təbəqədən XI-XII əsrlərə aid çoxlu şirli və şirsiz keramika, memarlıq detalları, şüşə və metal məmulat, o cümlədən şüşə bilərziklər, gözəl naxışlanmış xırda sümük məmulatlar, bəzək şeyləri və silahlar, içərisində bəzi hallarda Çin möhürlərinə oxşar möhürləri olan yüksək keyfiyyətli çini fincan və piyalələr seçilən gətirilmə mallar tapılmışdır. Tapıntılar içərisində gözəl çini nimçənin alt hissəsi də vardır. Bu kompleksi XII-XIII əsrin birinci yarısına aid etməyə imkan verən seladondan hazırlanmış gətirilmə saxsı qab qırıqlarını qeyd etmək vacibdir. Göstərilən materiallar Çin və digər ölkələrlə ticarət əlaqələri saxlandığından xəbər verir. İçqalanın bu hissəsi Sasanilər dövründə və XI əsrin sonu – XII əsrdən daha intensiv şəkildə məskunlaşmışdır. Kompleksin çox böyük olması, onun içqalanı ən əlverişli yerində yerləşməsi, binanın divarlarının orta əsrlər Dərbənd memarlığı üçün son dərəcədə nadir hal olan bişmiş kərpicdən tikilməsi və çoxsaylı avadanlığı bu memarlıq abidəsinin qalıqlarını XII-XIII əsrlər Dərbənd xanının sarayı ilə eyniləşdirməyə əsas verir.\nTəpənin yamacında, içqalanın altında daha iki şurfun özülü qoyulmuşdu. Birinci şurf göstərdi ki, yamacın yuxarı hissəsi yalnız XI əsrin sonundan məskunlaşmağa başlamışdır. İçqaladan başqa, şəhərin şimal və cənub divarları arasında, Cümə məscidindən 60-70 m qərbə doğru daha dörd stratiqrafik şurfun təməli qoyulmuşdu. Burada 1,9 m dərinlikdə (1-ci şurf) XI-XII əsrlərə aid su kəməri, çoxlu əsasən şirlikeramika məmulatı aşkar edilmişdir. Qazıntının mərkəz hissəsində, Cümə məscidinin qənşərində (2-3-cü şurflar) külli miqdarda keramika materialı tapılmışdır. Cənub divarının yaxınlığında XII-XIII əsrlərə aid bişmiş kərpicdən tikilmiş birotaqlı bina (eni 8,2 m, divarların qalınlığı 1,3 m, uzunluğu 19,5 m) üzə çıxarılmışdir Binada xeyli keramika, bütöv şirli və şirsiz kasalar, şüşə məmulatı parçaları tapılmışdır. Mədəni təbəqənin qalınlığı 3,5 metrdır. Şurfların üçü dərinliyi bəzən 20 metrə çatan qədim quyulardır Onların bəziləri bir-bir ilə birləşdirilmişdir və ehtimal ki, su anbarları olmuşlar.\nCümə məscidi rayonu artıq ərəblərin vaxtında, yazılı mənbələrin xəbər verdiyi kimi, Dərbənd Qafqaz böyük şəhər və Xəzər dənizində iri liman olarkən tikilmişdir.Arxeoloji qazıntı materialları göstərdi ki, XI-XIII əsrin əvvəllərində Dərbənddə qızğın şəhər həyatı olmuş, sənətkarlıq və ticarət, bir sıra ölkələrlə əmtəə-pul münasibətləri inkişaf etmişdi.\nTarix: 08.01.2015 / 00:49 Müəllif: Feriska Baxılıb: 62\tBölmə: Dərbənd qalası\n31 mart Azərbaycanlıların Soyqırımı Tokaryev Bagiwlaki Iller Once Dunyaya Geldim Rəfiqəmin Eşqisən muellim gormek Moda və bürclər Nə Səndə Carə Yox Nə Məndə əlac kendin mollasi olur 0QRU OLMAQ ISTEYIREM Awk Intikami Unutdurur Sabir Hacıyev aybasinin vaxtindan tez olmasi Aglarken Sırınması Hara Gedir Insanlar Xanımlar gözəl çanağa sahib olmaq istəyirsiniz Ihtiyacim Pedro Almodovar Gözəl hekayə Evde Heckim Yoxdu Bu günün tarixi 30012013 Seks statuslari Diksinmə film 2004 Sadıq İbrahimov Meyit üçün nə etmək vacibdir Mamed Gəlir çayxanaya azerbaycanda faydali qazintilarin relyefe tesiri Ağlargüləyən film 1988 Yalan Hekayəm Sonu Yoktu Donmeyecem Vitr namazı vacibdirmi vitr namazının qəzası necə Bilirdinizmi Səhv Populyar Hansı vərdişlər münasibəti korlayır HzMəhəmməd sav buyurub Uğurlu ticarət mirzə feteli axundzade xesis tacir obrazı Biraz Gulek Tütünlə ticarət etmək və bundan əldə olunan gəliri Ordubadi zəlalətdir Əmin Cəbirə qüslu Saçlarınızın uzanmasını istəyirsinizmi Cehenneme Get Yaxwi Lazımdı Mene Kimse Seni Cox Istiyirem Demesin LEYLƏK